**Διακήρυξη**

**Ηλεκτρονικού Ανοικτού Κάτω των Ορίων Διαγωνισμού για το Έργο**

**«Παροχή Υπηρεσιών Ασφάλισης ευθύνης των στελεχών Διοίκησης της εταιρείας ΚτΠ M.Α.Ε.»**

|  |  |  |
| --- | --- | --- |
| **Προϋπολογισμός-Εκτιμώμενη αξία σύμβασης:** | Ο Προϋπολογισμός του Έργου - Εκτιμώμενη Αξία της Σύμβασης ανέρχεται στο ποσό των εβδομήντα δύο χιλιάδων ευρώ (€ 72.000,00) (περιλαμβανομένου του φόρου ασφαλίστρων και κάθε άλλης επιβάρυνσης) | |
| **CPV:** | 66516000-0 Υπηρεσίες ασφάλισης αστικής ευθύνης | |
| **Κριτήριο Ανάθεσης:** | Tην πλέον συμφέρουσα από οικονομική άποψη προσφορά βάσει τιμής | |
| **Ημερομηνία Διενέργειας:** | **22-01-2024** | |
| **Ημερομηνία Ανάρτησης στο ΚΗΜΔΗΣ:** | | **28-12-2023** |
| **Ημερομηνία Ανάρτησης στο ΕΣΗΔΗΣ:** | | **28-12-2023** |
| **Ημερομηνία Ανάρτησης στο Διαδικτυακό τόπο**  **της Αναθέτουσας Αρχής** [**www.ktpae.gr**](http://www.ktpae.gr) **:** | | **28-12-2023** |

|  |  |  |  |
| --- | --- | --- | --- |
|  |  |  |  |

## 

## ΓΕΝΙΚΕΣ ΠΛΗΡΟΦΟΡΙΕΣ

| Συνοπτικά στοιχεία Έργου | |
| --- | --- |
| **ΤΙΤΛΟΣ ΕΡΓΟΥ** | **Παροχή Υπηρεσιών Ασφάλισης ευθύνης των στελεχών Διοίκησης της εταιρείας ΚτΠ Μ.Α.Ε.** |
| **ΑΝΑΘΕΤΟΥΣΑ ΑΡΧΗ** | **«Κοινωνία της Πληροφορίας Μ.Α.Ε.» ( ΚτΠ Μ.Α.Ε.)** |
| **ΦΟΡΕΑΣ ΛΕΙΤΟΥΡΓΙΑΣ** | **«Κοινωνία της Πληροφορίας Μ.Α.Ε.» ( ΚτΠ Μ.Α.Ε.)** |
| **ΚΥΡΙΟΣ ΤΟΥ ΕΡΓΟΥ** | **«Κοινωνία της Πληροφορίας Μ.Α.Ε.» ( ΚτΠ Μ.Α.Ε.)** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **«Κοινωνία της Πληροφορίας Μ.Α.Ε.» ( ΚτΠ Μ.Α.Ε.)** |
| **ΤΟΠΟΣ ΠΑΡΑΔΟΣΗΣ - ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Η έδρα της Αναθέτουσας Αρχής |
| **ΕΙΔΟΣ ΣΥΜΒΑΣΗΣ** | 66516000-0 Υπηρεσίες ασφάλισης αστικής ευθύνης |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός Διαγωνισμός Κάτω των Ορίων με κριτήριο ανάθεσης την πλέον συμφέρουσα από οικονομική άποψη προσφορά βάσει προσφερόμενης τιμής μόνο |
| **ΠΡΟΥΠΟΛΟΓΙΣΜΟΣ - ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | Ο Προϋπολογισμός του Έργου - Εκτιμώμενη Αξία της Σύμβασης ανέρχεται στο ποσό των εβδομήντα δύο χιλιάδων ευρώ (€ 72.000,00) (περιλαμβανομένου του φόρου ασφαλίστρων και κάθε άλλης νόμιμης επιβάρυνσης) |
| **ΧΡΗΜΑΤΟΔΟΤΗΣΗ ΕΡΓΟΥ** | Το έργο θα χρηματοδοτηθεί στο πλαίσιο της ΣΑNA 663, με την οποία εγκρίθηκε η ένταξη στο Πρόγραμμα Δημοσίων Επενδύσεων του έργου «Τεχνική Υποστήριξη Εφαρμογής για την κάλυψη λειτουργικών δαπανών και δαπανών αμοιβών προσωπικού της Κοινωνίας της Πληροφορίας Μ.Α.Ε για το έτος 2023», με Κωδικό Έργου: 2023ΝΑ66300000 και με Κωδικό ΟΠΣ 5203173 στο «ΤΠΑ ΨΗΦΙΑΚΗΣ ΔΙΑΚΥΒΕΡΝΗΣΗΣ 2021-2025» |
| **ΔΙΑΡΚΕΙΑ ΣΥΜΒΑΣΗΣ** | Δώδεκα (12) μήνες |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **28-12-2023** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **10-01-2024** |
| **ΗΜΕΡΟΜΗΝΙΑ ΕΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **28-12-2023** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **22-01-2024, ημέρα Δευτέρα και ώρα 13:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη [**www.promitheus.gov.gr**](http://www.promitheus.gov.gr) του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Στην έδρα της ΚτΠ Μ.Α.Ε. Τα στοιχεία και δικαιολογητικά της προσφοράς που υποβάλλονται ηλεκτρονικά προσκομίζονται, κατά περίπτωση, σε έντυπη μορφή εντός τριών (3) εργάσιμων ημερών από την ηλεκτρονική υποβολή τους |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **28-12-2023** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **26-01-2024, ημέρα Παρασκευή και ώρα 13:00** |

Περιεχομενα

[ΓΕΝΙΚΕΣ ΠΛΗΡΟΦΟΡΙΕΣ 2](#_Toc154666830)

[Συνοπτικά στοιχεία Έργου 2](#_Toc154666831)

[Περιεχομενα 4](#_Toc154666832)

[1 ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 7](#_Toc154666833)

[1.1 Στοιχεία Αναθέτουσας Αρχής 7](#_Toc154666834)

[1.2 Στοιχεία Διαδικασίας - Χρηματοδότηση 8](#_Toc154666835)

[1.3 Συνοπτική Περιγραφή φυσικού και οικονομικού αντικειμένου της σύμβασης 8](#_Toc154666836)

[1.4 Θεσμικό πλαίσιο 9](#_Toc154666837)

[1.5 Προθεσμία παραλαβής προσφορών και διενέργεια διαγωνισμού 13](#_Toc154666838)

[1.6 Δημοσιότητα 13](#_Toc154666839)

[1.7 Αρχές εφαρμοζόμενες στη διαδικασία σύναψης 13](#_Toc154666840)

[2 ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 15](#_Toc154666841)

[2.1 Γενικές Πληροφορίες 15](#_Toc154666842)

[2.1.1 Έγγραφα της σύμβασης 15](#_Toc154666843)

[2.1.2 Επικοινωνία - Πρόσβαση στα έγγραφα της Σύμβασης 15](#_Toc154666844)

[2.1.3 Παροχή Διευκρινίσεων 15](#_Toc154666845)

[2.1.4 Γλώσσα 16](#_Toc154666846)

[2.1.5 Εγγυήσεις 16](#_Toc154666847)

[2.1.6 Προστασία Προσωπικών Δεδομένων 17](#_Toc154666848)

[2.2 Δικαίωμα Συμμετοχής - Κριτήρια Ποιοτικής Επιλογής 17](#_Toc154666849)

[2.2.1 Δικαιούμενοι συμμετοχής 17](#_Toc154666850)

[2.2.2 Εγγύηση συμμετοχής 19](#_Toc154666851)

[2.2.3 Λόγοι αποκλεισμού 20](#_Toc154666852)

[Κριτήρια Ποιοτικής Επιλογής & αποδεικτά στοιχεία 24](#_Toc154666853)

[2.2.4 Καταλληλότητα Άσκησης Επαγγελματικής Δραστηριότητας 24](#_Toc154666854)

[2.2.5 Οικονομική και Χρηματοοικονομική Επάρκεια 24](#_Toc154666855)

[2.2.6 Τεχνική και επαγγελματική ικανότητα 25](#_Toc154666856)

[2.2.7 Στήριξη στην ικανότητα τρίτων - Υπεργολαβία 25](#_Toc154666857)

[2.2.8 Κανόνες Απόδειξης Ποιοτικής Επιλογής 26](#_Toc154666858)

[2.3 Κριτήρια Ανάθεσης 35](#_Toc154666859)

[2.4.2 Κριτήριο ανάθεσης 35](#_Toc154666860)

[2.4 Κατάρτιση – Περιεχόμενο Προσφορών 35](#_Toc154666861)

[2.4.1 Γενικοί όροι υποβολής προσφορών 35](#_Toc154666862)

[2.4.2 Χρόνος και Τρόπος υποβολής προσφορών 35](#_Toc154666863)

[2.4.3 Περιεχόμενα Φακέλου «Δικαιολογητικά Συμμετοχής – Τεχνική Προσφορά» 39](#_Toc154666864)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 41](#_Toc154666865)

[2.4.5 Χρόνος ισχύος των προσφορών 42](#_Toc154666866)

[2.4.6 Λόγοι απόρριψης προσφορών 42](#_Toc154666867)

[3 ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 44](#_Toc154666868)

[3.1 Αποσφράγιση και αξιολόγηση προσφορών 44](#_Toc154666869)

[3.1.1 Ηλεκτρονική αποσφράγιση προσφορών 44](#_Toc154666870)

[3.1.2 Αξιολόγηση προσφορών 44](#_Toc154666871)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 46](#_Toc154666872)

[3.3 Κατακύρωση - σύναψη σύμβασης 48](#_Toc154666873)

[3.4 Προδικαστικές Προσφυγές - Προσωρινή και Οριστική Δικαστική Δικαστική Προστασία 49](#_Toc154666874)

[3.5 Ματαίωση Διαδικασίας 52](#_Toc154666875)

[4 ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 54](#_Toc154666876)

[4.1 Εγγυήσεις (καλής εκτέλεσης, προκαταβολής) 54](#_Toc154666877)

[4.2 Συμβατικό πλαίσιο - Εφαρμοστέα νομοθεσία 55](#_Toc154666878)

[4.3 Όροι εκτέλεσης της σύμβασης 55](#_Toc154666879)

[4.4 Υπεργολαβία 58](#_Toc154666880)

[4.5 Τροποποίηση σύμβασης κατά τη διάρκειά της 59](#_Toc154666881)

[4.6 Δικαίωμα μονομερούς λύσης της σύμβασης 59](#_Toc154666882)

[5 ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 61](#_Toc154666883)

[5.1 Τρόπος πληρωμής 61](#_Toc154666884)

[5.2 Κήρυξη οικονομικού φορέα έκπτωτου - Κυρώσεις 62](#_Toc154666885)

[5.3 Διοικητικές προσφυγές κατά τη διαδικασία εκτέλεσης 63](#_Toc154666886)

[5.4 Δικαστική επίλυση διαφορών 63](#_Toc154666887)

[6 ΕΙΔΙΚΟΙ ΟΡΟΙ ΕΚΤΕΛΕΣΗΣ 65](#_Toc154666888)

[6.1 Παρακολούθηση της Σύμβασης 65](#_Toc154666889)

[6.2 Διάρκεια σύμβασης 65](#_Toc154666890)

[6.3 Παραλαβή του αντικειμένου της σύμβασης 65](#_Toc154666891)

[6.4 Απόρριψη υπηρεσιών - Αντικατάσταση 66](#_Toc154666892)

[6.5. Αναστολή Σύμβασης - Καταγγελία Σύμβασης -Υποκατάσταση Αναδόχου 66](#_Toc154666893)

[7 ΠΑΡΑΡΤΗΜΑΤΑ 69](#_Toc154666894)

[ΠΑΡΑΡΤΗΜΑ Ι - Αναλυτική Περιγραφή Φυσικού Αντικειμένου της Σύμβασης 69](#_Toc154666895)

[1. ΠΕΡΙΒΑΛΛΟΝ ΤΗΣ ΣΥΜΒΑΣΗΣ 69](#_Toc154666896)

[1.1 . Αναθέτουσα Αρχή 69](#_Toc154666897)

[1.2 Φορέας Χρηματοδότησης – Κύριος του Έργου - Φορέας Λειτουργίας του Έργου 69](#_Toc154666898)

[1.3 Όργανα & Επιτροπές Παρακολούθησης, Διακυβέρνησης και Ελέγχου του Έργου 69](#_Toc154666899)

[2. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 70](#_Toc154666900)

[2.1 Περιγραφή του Αντικείμενου της Σύμβασης 70](#_Toc154666901)

[ΠΑΡΑΡΤΗΜΑ ΙΙ – Πίνακες Συμμόρφωσης προς τις Τεχνικές Προδιαγραφές – Απαιτήσεις της Διακήρυξης 71](#_Toc154666902)

[Α. ΛΕΚΤΙΚΟ ΑΣΦΑΛΙΣΤΗΡΙΟΥ ΣΥΜΒΟΛΑΙΟΥ 71](#_Toc154666903)

[Β. ΠΙΝΑΚΑΣ ΑΣΦΑΛΙΣΤΙΚΩΝ ΚΑΛΥΨΕΩΝ 101](#_Toc154666904)

[ΠΑΡΑΡΤΗΜΑ ΙΙI - ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 104](#_Toc154666905)

[ΠΑΡΑΡΤΗΜΑ ΙV - Υπόδειγμα Τεχνικής Προσφοράς 105](#_Toc154666906)

[ΠΑΡΑΡΤΗΜΑ V – Υπόδειγμα Οικονομικής Προσφοράς 106](#_Toc154666907)

[ΠΑΡΑΡΤΗΜΑ VI - Υποδείγματα Εγγυητικών Επιστολών 107](#_Toc154666908)

[I. Εγγυητική Επιστολή Συμμετοχής 107](#_Toc154666909)

[II. Εγγυητική Επιστολή Καλής Εκτέλεσης 109](#_Toc154666910)

[III. Εγγυητική Επιστολή Προκαταβολής 110](#_Toc154666911)

[ΠΑΡΑΡΤΗΜΑ VIΙ - ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 111](#_Toc154666912)

[ΠΑΡΑΡΤΗΜΑ VIIΙ - Υπεύθυνη Δήλωση Προαιρετικού Αντασφαλιστή (παρ. 2.2.6) – Άλλες Δηλώσεις 112](#_Toc154666913)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική Διεύθυνση | Συγγρού 194 |
| Πόλη | Καλλιθέα |
| Ταχυδρομικός Κωδικός | 17671 |
| Χώρα | ΕΛΛΑΔΑ |
| Κωδικός ΝUTS | GR300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Μερόπη Δράκου |
| Γενική Διεύθυνση στο διαδίκτυο(URL) | <http://www.ktpae.gr> |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρεία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση - Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις.

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL): μέσω της διαδικτυακής πύλης [www.promitheus.gov.gr](http://www.promitheus.gov.gr) του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr> .

β) Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

γ) Οι προσφορές πρέπει να υποβάλλονται ηλεκτρονικά στην διεύθυνση: [www.promitheus.gov.gr](http://www.promitheus.gov.gr/).

## 1.2 Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16 όπως ισχύει.

**Χρηματοδότηση της σύμβασης**

Το έργο θα χρηματοδοτηθεί στο πλαίσιο της ΣΑNA 663, με την οποία εγκρίθηκε η ένταξη στο Πρόγραμμα Δημοσίων Επενδύσεων του έργου «Τεχνική Υποστήριξη Εφαρμογής για την κάλυψη λειτουργικών δαπανών και δαπανών αμοιβών προσωπικού της Κοινωνίας της Πληροφορίας Μ.Α.Ε για το έτος 2023», με Κωδικό Έργου: 2023ΝΑ66300000 και με Κωδικό ΟΠΣ 5203173 στο «ΤΠΑ ΨΗΦΙΑΚΗΣ ΔΙΑΚΥΒΕΡΝΗΣΗΣ 2021-2025».

## 1.3 Συνοπτική Περιγραφή φυσικού και οικονομικού αντικειμένου της σύμβασης

Το αντικείμενο της Σύμβασης περιλαμβάνει την ανάδειξη αναδόχου που θα αναλάβει την ασφαλιστική κάλυψη της Ευθύνης Στελεχών Διοίκησης της εταιρείας κατά την άσκηση των δραστηριοτήτων της.

Η ασφαλιστική κάλυψη ΚτΠ Μ.Α.Ε θα περιλαμβάνει τις δαπάνες που προέρχονται από την απόκρουση και ικανοποίηση αξιώσεων τρίτων κατά της ΚτΠ Μ.Α.Ε που γεννήθηκαν από πράξεις ή παραλείψεις του (ως πράξεις ή παραλείψεις της ΚτΠ Μ.Α.Ε νοούνται οι πράξεις ή παραλείψεις του Διοικητικού Συμβουλίου, του Διευθύνοντος Συμβούλου καθώς και των στελεχών/συνεργατών της ΚτΠ Μ.Α.Ε), ως φυσικά πρόσωπα, στο πλαίσιο αποκλειστικά των διοικητικών αποφάσεων.

Ειδικότερα οι ασφαλιστικές καλύψεις θα περιλαμβάνουν κατ’ ελάχιστον :

– Ευθύνη στελεχών διοίκησης.

– Έξοδα έρευνας.

– Προστασία μη εκτελεστικών μελών του ΔΣ.

– Έκδοση σε άλλη χώρα.

– Ευθύνη Διευθυντών Ανεξάρτητων Οργανισμών.

– Έξοδα υπεράσπισης σχετικά με σωματικές βλάβες και υλικές ζημιές (υπο-όριο €50.000).

– Προστασία περιουσίας και ελευθερίας.

– Έξοδα προστασίας και αποκατάστασης φήμης.

– Νέες θυγατρικές.

– Πρόσθετη περίοδος γνωστοποίησης.

– Ισόβια προστασία απερχόμενων στελεχών.

– Κληρονόμοι.

– Ευθύνη από κοινή περιουσία.

– Επείγοντα έξοδα υπεράσπισης (υπο-όριο €2.000.000).

Ο υποψήφιος Οικονομικός Φορέας οφείλει με την προσφορά του να υποβάλει σχέδιο του ασφαλιστηρίου συμβολαίου το οποίο θα συνάδει απολύτως με το λεκτικό του ασφαλιστηρίου που επισυνάπτεται της παρούσης, Α. ΛΕΚΤΙΚΟ ΑΣΦΑΛΙΣΤΗΡΙΟΥ ΣΥΜΒΟΛΑΙΟΥ (γενικοί και ειδικοί όροι, τυχόν εξαιρέσεις και παρρεκλίσεις, περιγραφή του ασφαλιζόμενου κινδύνου, όρια κάλυψης, απαλλαγές). Η εφαρμογή των όρων αυτού είναι υποχρεωτική για τον Ανάδοχο, εκτός τυχόν εξαίρεσης σχετικής με την πανδημία του Covid 19. Επιπλέον ο υποψήφιος Οικονομικός Φορέας θα συμπεριλάβει στην προσφορά του αναλυτικό πίνακα ασφαλιστικών καλύψεων του, Β. ΠΙΝΑΚΑΣ ΑΣΦΑΛΙΣΤΙΚΩΝ ΚΑΛΥΨΕΩΝ της παρούσας.

Η **διάρκεια** της σύμβασης ορίζεται σε ένα (1) έτος.

Η εκτιμώμενη αξία της σύμβασης ανέρχεται στο ποσό των εβδομήντα δύο χιλιάδων ευρώ (€ 72.000,00) περιλαμβανομένου του φόρου ασφαλίστρων και κάθε άλλης νόμιμης επιβάρυνσης.

Η σύμβαση θα ανατεθεί με **κριτήριο την πλέον συμφέρουσα από οικονομική άποψη προσφορά βάσει τιμής.**

## Θεσμικό πλαίσιο

Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
3. Τον Κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012.
4. Την υπ’ αριθ. 2021/0159/17-06-2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
5. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
6. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021).
7. Τον Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
8. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
9. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
10. Τον Ν. 4413/2016 «Ανάθεση και εκτέλεση συμβάσεων παραχώρησης Εναρμόνιση με την Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με την ανάθεση συμβάσεων παραχώρησης (ΕΕ L 94/1/28-03-2014) και άλλες διατάξεις» (ΦΕΚ 148/Α/08-08-2016).
11. Την υπ’ αριθ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
12. Την υπ’ αριθ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
13. Την υπ’ αριθ. 119126EΞ2021/29-09-2021 (ΦΕΚ 4498/Β/29-09-2021) απόφαση του Αναπληρωτή Υπουργού Οικονομικών περί καθορισμού του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας.
14. Την υπ’ αριθ. 119138 ΕΞ 2021/29-09-2021 (ΦΕΚ 4499/Β/30-09-2021), με θέμα «Συμπλήρωση και εξειδίκευση των Αρμοδιοτήτων της Ειδικής Υπηρεσίας Συντονισμού Ταμείου Ανάκαμψης του Υπουργείου Οικονομικών».
15. Το εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με αριθ. πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), όπως τροποποιήθηκε με την υπ’ αριθ. 52415 ΕΞ 2022 Απόφαση του Αναπληρωτή Υπ. Οικονομικών (ΦΕΚ 1927/Β/19-04-2022).
16. Τον Κανονισμό (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου της 15ης Μαΐου 2014 για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου.
17. Τον Κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου.
18. Τον Κανονισμό (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου της 17 Δεκεμβρίου 2013 για το Ευρωπαϊκό Κοινωνικό Ταμείο και την κατάργηση του κανονισμού (ΕΚ) αριθ. 1081/2006 του Συμβουλίου.
19. Τον Κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006.
20. Τον Κανονισμό (ΕΕ) αριθ. 1301/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 σχετικά με το Ευρωπαϊκό Ταμείο Περιφερειακής Ανάπτυξης και για τη θέσπιση ειδικών διατάξεων σχετικά με τον στόχο «Επενδύσεις στην ανάπτυξη και την απασχόληση» και για την κατάργηση του κανονισμού (ΕΚ) αριθ. 1080/2006.
21. Τον Κανονισμό (ΕΕ) αριθ. 1300/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 σχετικά με το Ταμείο Συνοχής και την κατάργηση του κανονισμού (ΕΚ) αριθ. 1084/2006.
22. Την Αριθ. 137675/EΥΘΥ1016 Απόφαση του Υφυπουργού Οικονομίας & Ανάπτυξης “Αντικατάσταση της υπ’ αριθ. 110427/EΥΘΥ/1020/20.10.2016 (ΦΕΚ Β΄ 3521) υπουργικής απόφασης με τίτλο «Τροποποίηση και αντικατάσταση της υπ’ αριθ. 81986/ΕΥΘΥ712/31.7.2015 (ΦΕΚ Β΄ 1822) υπουργικής απόφασης “Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014 - 2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014 - 2020 από Αρχές Διαχείρισης και Ενδιάμεσους Φορείς - Διαδικασία ενστάσεων επί των αποτελεσμάτων αξιολόγησης πράξεων”” (ΦΕΚ 5968/Β/31-12-2018).
23. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
24. Την υπ’ αρ. 62564 Απόφαση του Υφυπουργού Ανάπτυξης & Επενδύσεων “Σύστημα Διαχείρισης και Ελέγχου - Κανόνες επιλεξιμότητας δαπανών για τα προγράμματα του Εθνικού Προγράμματος Ανάπτυξης (ΕΠΑ) 2021-2025” (ΦΕΚ 2442/Β/07-06-2021), όπως τροποποιήθηκε και ισχύει.
25. Τον Προϋπολογισμό Δημοσίων Επενδύσεων ετών 2022 - 2023.
26. Την υπ’ αρ. 137315/23-12-2020 Κοινή Απόφαση των Υφυπουργών Οικονομικών, Ανάπτυξης και Επενδύσεων «Τακτοποίηση πληρωμών Δημοσίων Επενδύσεων με τη λήξη του οικονομικού έτους 2020, χρηματοδότηση του Προγράμματος Δημοσίων Επενδύσεων έτους 2022 και ρύθμιση σχετικών θεμάτων» (ΦΕΚ 5761/Β/28-12-2020), όπως ισχύει.
27. Την υπ’ αρ. 23979/ΔΕ264/03-06-2013 Απόφαση του Υφυπουργού Ανάπτυξης, Ανταγωνιστικότητας, Υποδομών, Μεταφορών και Δικτύων «Ρυθμίσεις για τις ανακατανομές πιστώσεων των συλλογικών αποφάσεων του Προγράμματος Δημοσίων Επενδύσεων και ειδικότερες ρυθμίσεις του περιφερειακού Προγράμματος Δημοσίων Επενδύσεων» (ΦΕΚ 1367/Β/05-06-2013), όπως τροποποιήθηκε και ισχύει.
28. Την υπ’ αρ. 44009/ΔΕ 5154/08-10-2013 Κοινή Απόφαση των Υπουργών Οικονομικών, Ανάπτυξης και Ανταγωνιστικότητας «Καθορισμός τρόπου πληρωμής των δαπανών δημοσίων επενδύσεων από τους λογαριασμούς των έργων που τηρούνται στην Τράπεζα της Ελλάδος μέσω ηλεκτρονικών εντολών» (ΦΕΚ 2595/Β/15-10-2013), όπως ισχύει.
29. Την υπ’ αρ. 25853/28-02-2019 Εγκύκλιο του Υπουργείου Οικονομίας και Ανάπτυξης, «Οδηγίες για την έγκριση και χρηματοδότηση του ΠΔΕ 2019 και τον προγραμματισμό δαπανών ΠΔΕ 2020 - 2022», όπως τροποποιήθηκε και ισχύει.
30. Την Εγκύκλιο Οδηγιών για την Έγκριση και Χρηματοδότηση του ΠΔΕ 2020 και τον Προγραμματισμό Δαπανών ΠΔΕ 2021 - 2023 (ΑΔΑ: ΨΟ7Ε46ΜΤΛΡ-0ΒΛ).
31. Την Εγκύκλιο Οδηγιών για την Έγκριση και Χρηματοδότηση του ΠΔΕ 2021 και τον Προγραμματισμό Δαπανών ΠΔΕ 2022–2024, όπως τροποποιήθηκε και ισχύει.
32. Την Εγκύκλιο Οδηγιών για την Έγκριση και Χρηματοδότηση του ΠΔΕ 2022 και τον Προγραμματισμό Δαπανών ΠΔΕ 2023– 2025 (ΑΔΑ 6ΩΗΕ46ΜΤΛΡ-7Η8), όπως τροποποιήθηκε και ισχύει.
33. Την Εγκύκλιο Οδηγιών για την Έγκριση και Χρηματοδότηση του ΠΔΕ 2023 και τον Προγραμματισμό Δαπανών ΠΔΕ 2024 – 2026 (ΑΔΑ: 6ΣΥΠ46ΜΤΛΡ-ΥΔΧ).
34. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει, δυνάμει των διατάξεων του Ν. 4782/2021 (ΦΕΚ 36/Α/09-03-2021).
35. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
36. Την υπ’ αριθ. αριθ. 64233 Απόφαση των Υπουργών Ανάπτυξης και Επενδύσεων – Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).
37. Την υπ’ αριθ. 166278 Απόφαση των Υπουργών Οικονομικών – Υποδομών και Μεταφορών – Επικρατείας “Ρυθμίσεις τεχνικών ζητημάτων που αφορούν στην ανάθεση των δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2813/Β/30-06-2021).
38. Την υπ’ αριθ. 76928 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
39. Τον Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014), εκτός της παρ. 10 του Α.28, της παρ. 6 του Α.48 και της παρ. 5 του Α.70 και όπως τροποποιήθηκε και ισχύει. [Τροποποιήθηκε βάσει του Α.58, Ν. 4465/2017 (ΦΕΚ 47/Α/04-04-2017)].
40. Τον N. 4270/2014 “Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.” (ΦΕΚ 143/A/28-06-2014), και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
41. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
42. Τον Ν. 4013/2011 “Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του N. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις.” (ΦΕΚ 204/Α/15-09-2011), εκτός της παρ. 3 του Α.2.
43. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τροποποιήθηκε και ισχύει.
44. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
45. Το Π.Δ. 80/2016 «Ανάληψη υποχρεώσεων από τους Διατάκτες» (ΦΕΚ 145/Α/05-08-2016).
46. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
47. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
48. Τον Ν. 4601/2019 “Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις” (ΦΕΚ 44/Α/09-03-2019).
49. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
50. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
51. Την αριθ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
52. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
53. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
54. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
55. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
56. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
57. Την ΠΝΠ «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/Α/11-03-2020) που κυρώθηκε με το A.2 του Ν. 4682/2020 (ΦΕΚ 76/Α/03-04-2020), όπως ισχύει.
58. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε και ισχύει.
59. Την υπ’ αριθ. 3/2018 Γνωμοδότηση του Νομικού Συμβουλίου του Κράτους.
60. Το από 13-07-2018 έντυπο της ΕΑΔΔΗΣΥ με θέμα: «ΥΠΟΧΡΕΩΣΕΙΣ ΔΗΜΟΣΙΕΥΣΕΩΝ ΣΤΟΝ ΕΘΝΙΚΟ ΤΥΠΟ ΚΑΤΑ ΤΟΝ Ν.4412/2016».
61. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
62. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
63. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
64. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
65. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
66. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αριθ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
67. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αριθ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
68. Την υπ’ αριθ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24-08-2022).
69. Την ΣΑNA 663, με την οποία εγκρίθηκε η ένταξη στο Πρόγραμμα Δημοσίων Επενδύσεων του έργου «Τεχνική Υποστήριξη Εφαρμογής για την κάλυψη λειτουργικών δαπανών και δαπανών αμοιβών προσωπικού της Κοινωνίας της Πληροφορίας Μ.Α.Ε για το έτος 2023», με Κωδικό Έργου: 2023ΝΑ66300000 και με Κωδικό ΟΠΣ 5203173 στο «ΤΠΑ ΨΗΦΙΑΚΗΣ ΔΙΑΚΥΒΕΡΝΗΣΗΣ 2021-2025» ή κάθε άλλο λογαριασμό σχετικό με τα λειτουργικά έξοδα της Εταιρείας.
70. Την υπ’ αρ. 28035/28-12-2023 Απόφαση της ΚτΠ Μ.Α.Ε. με θέμα: ‘Διενέργεια Ηλεκτρονικού Ανοικτού Κάτω των Ορίων Διαγωνισμού για την επιλογή αναδόχου για το έργο: «Παροχή Υπηρεσιών Ασφάλισης ευθύνης των στελεχών Διοίκησης της εταιρείας ΚτΠ Μ.Α.Ε.»’.
71. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 959/20-12-2023 Συνεδρίασή του (Θέμα 5.2).
72. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
73. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
74. Την υπ’ αριθ. πρωτ. ΚτΠ Μ.Α.Ε. 22683/20-12-2022 (ΟΕ: 23-10-2023) Απόφαση του Διευθύνοντος Συμβούλου της ΚτΠ Μ.Α.Ε., με θέμα «Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε.».

## 1.5 Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **22-01-2024**, ημέρα **Δευτέρα** και ώρα **13:00** και η ημερομηνία έναρξης υποβολής προσφορών είναι η **28-12-2023.**

Η διαδικασία θα διενεργηθεί με χρήση του Εθνικού Συστήματος Ηλεκτρονικών Δημόσιων Συμβάσεων (ΕΣΗΔΗΣ) Προμήθειες και Υπηρεσίες του ΟΠΣ ΕΣΗΔΗΣ (Διαδικτυακή Πύλη [www.promitheus.gov.gr](http://www.promitheus.gov.gr)), **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών **ήτοι 26-01-2024 (ημέρα Παρασκευή) και ώρα 13:00**.

## 1.6 Δημοσιότητα

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων **(ΚΗΜΔΗΣ)** στις **28-12-2023.**

Το πλήρες κείμενο της παρούσας Διακήρυξης καταχωρήθηκε ακόμη και στη διαδικτυακή πύλη του Ε.Σ.Η.ΔΗ.Σ. στις **28-12-2023 (**[http://www.promitheus.gov.gr](http://www.promitheus.gov.gr/)), η οποία έλαβε Συστημικό Αύξοντα **Α/Α ΕΣΗΔΗΣ: 284548.**

Η προκήρυξη (περίληψη της παρούσας Διακήρυξης) όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο http://et.diavgeia.gov.gr/ **(ΠΡΟΓΡΑΜΜΑ ΔΙΑΥΓΕΙΑ)** στις **28-12-2023.**

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) :<http://www.ktpae.gr> στη θέση Διαγωνισμοί στις **28-12-2023.**

## 1.7 Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016 όπως τροποποιήθηκε και ισχύει. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## 2.1 Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά.

### Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr)).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως **10-01-2024** και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης [www.promitheus.gov.gr](http://www.promitheus.gov.gr/), του Ε.Σ.Η.ΔΗ.Σ. Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **τέσσερις (4) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα, εκτός του Specimen Annex [ΠΑΡΑΡΤΗΜΑ VΙΙΙ – ΥΠΕΥΘΥΝΗ ΔΗΛΩΣΗ ΠΡΟΑΙΡΕΤΙΚΟΥ ΑΝΤΑΣΦΑΛΙΣΤΗ](#_bookmark73) το οποίο συντάσσεται στην αγγλική.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Κατ’ εξαίρεση, το Specimen Annex [ΠΑΡΑΡΤΗΜΑ V – ΥΠΕΥΘΥΝΗ ΔΗΛΩΣΗ ΠΡΟΑΙΡΕΤΙΚΟΥ ΑΝΤΑΣΦΑΛΙΣΤΗ](#_bookmark73) θα συνταχθεί στην αγγλική γλώσσα και δεν θα συνοδεύεται από επίσημη μετάφρασή του στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο..

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. 2.2.2 & 4.1) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος VI της παρούσας.

Επισημαίνεται ότι εγγυήσεις που εκδίδονται από το Τ.Σ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο παράρτημα VΙ στην παρούσα.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[1]](#footnote-2)

**2.** Δυνάμει του Κανονισμού (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ.833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία: Απαγορεύεται η ανάθεση οποιασδήποτε δημόσιας σύμβασης ή σύμβασης παραχώρησης που εμπίπτει στο πεδίο εφαρμογής των οδηγιών για τις δημόσιες συμβάσεις, καθώς και του άρθρου 10 παράγραφοι 1 και 3, παράγραφος 6 στοιχεία α) έως ε), παράγραφοι 8, 9 και 10 και των άρθρων 11, 12, 13 και 14 της οδηγίας 2014/23/ΕΕ, των άρθρων 7 και 8, του άρθρου 10 στοιχεία β) έως στ) και η) έως ι) της οδηγίας 2014/24/ΕΕ, του άρθρου 18, του άρθρου 21 στοιχεία β) έως ε), και ζ) έως θ) και των άρθρων 29 και 30 της οδηγίας 2014/25/ΕΕ, καθώς και του άρθρου 13 στοιχεία α) έως δ), στ) έως η) και ι) της οδηγίας 2009/81/ΕΚ, σε ή με:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών για τις δημόσιες συμβάσεις.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το ΠΑΡΑΡΤΗΜΑ VIII της παρούσας.

**3.** Ο Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

**4.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

2.2.2.1. Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VI – Υποδείγματα Εγγυητικών Επιστολών» της παρούσας.

Το ποσό της εγγυητικής επιστολής θα πρέπει να καλύπτει σε ευρώ (€) ποσοστό **2%** του προϋπολογισμού του Έργου (μη συμπεριλαμβανομένου ΦΠΑ), ήτοι ποσό **χιλίων τετρακοσίων σαράντα ευρώ (1.440,00 €).**

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. *2.4.5 «Χρόνος Ισχύος των Προσφορών»* της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

2.2.2.2. Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016., μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής Προστασίας ή την έκδοση απόφασης επ’ αυτών,

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ένδικων βοηθημάτων ή έχει λάβει χώρα παραίτησης από το δικαίωμα άσκησης αυτών ή αυτά έχουν απορριφθεί αμετακλήτως.

2.2.2.3. Η εγγύηση συμμετοχής καταπίπτει, εάν ο προσφέρων α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.7 της παρούσας, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παρ. 2.2.8.2 & 3.2) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί , ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση)),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

Κατ' εξαίρεση, επίσης, ο οικονομικός φορέας δεν αποκλείεται, όταν ο αποκλεισμός, σύμφωνα με την παράγραφο 2.2.3.2, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων,

(β) εάν τελεί υπό πτώχευση ή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου,

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.8.2 Αποδεικτικά μέσα - της παρούσας,

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.
      4. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

### Καταλληλότητα Άσκησης Επαγγελματικής Δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν δραστηριότητα συναφή με το αντικείμενο της σύμβασης, ήτοι να είναι ασφαλιστικές εταιρείες ή συμπράξεις ασφαλιστικών εταιρειών, με την μορφή συμμετοχής συνασφαλιστριών ασφαλιστικών εταιρειών. Επισημαίνεται ότι δεν έχουν δικαίωμα συμμετοχής οι ασφαλιστικοί διαμεσολαβητές εν γένει, όπως αυτοί ορίζονται με τη κείμενη νομοθεσία N. 4583/2018.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από όλα τα μέλη της ένωσης.

### Οικονομική και Χρηματοοικονομική Επάρκεια

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2020-2021-2022), τουλάχιστον ίσου με το διακόσια τοις εκατό (200 %) του προϋπολογισμού της υπό ανάθεση σύμβασης μη περιλαμβανομένου Φ.Π.Α.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

### Τεχνική και επαγγελματική ικανότητα

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους με το υπό ανάθεση Έργο.

Συγκεκριμένα απαιτείται:

α) κατά τη διάρκεια των τριών (3) τελευταίων ετών, να έχουν εκτελέσει τουλάχιστον πέντε (5) ετήσιες συμβάσεις παροχής υπηρεσιών του συγκεκριμένου τύπου και ασφαλιζόμενου ορίου τουλάχιστον 10.000.000€.

β) Οι οικονομικοί φορείς που θα συνεργαστούν με προαιρετικό ή προαιρετικούς αντασφαλιστές, θα πρέπει να τους επιλέξουν με απαραίτητο κριτήριο, είτε να διαθέτουν εγκαταστάσεις στην Ελλάδα και να διαχειρίζονται τοπικά τις απαιτήσεις και τις ζημιές, ή να έχουν εξουσιοδοτήσει τον διαγωνιζόμενο για τη διαχείριση αυτή (Claims Handling Authority). Η εξουσιοδότηση θα πρέπει να ισχύει υποχρεωτικά, τουλάχιστον για το πρωταρχικό όριο (Primary Limit) του ασφαλιστηρίου, το οποίο σε καμία περίπτωση δε μπορεί να είναι μικρότερο των 10.000.000 ΕΥΡΩ -μέρος του συνολικού ορίου των 20.000.000 ΕΥΡΩ και να προσκομίσουν τη σχετική δήλωση (ηλεκτρονικό αντίγραφο) του ΠΑΡΑΡΤΗΜΑ VΙIΙ – Υπεύθυνη Δήλωση Προαιρετικού Αντασφαλιστή. Η δήλωση απαιτείται να προσκομιστεί μόνο για τους αντασφαλιστές του primary layer ασφάλισης.

Επίσης θα πρέπει οι προαιρετικοί αντασφαλιστές των καθ’ υπέρβαση ορίων ευθύνης (excess) να αποδέχονται στο σύνολό τους όλους ανεξαιρέτως τους όρους του ασφαλιστηρίου συμβολαίου που καλύπτει το πρωταρχικό όριο ευθύνης (primary limit), σύμφωνα με τους όρους της παρούσας.

### Στήριξη στην ικανότητα τρίτων - Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 όπως ισχύει ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία:

* τα απαιτούμενα στην παρούσα παράγραφο στοιχεία τεκμηρίωσης πρέπει να υποβάλλονται ανάλογα με τη φύση τους χωριστά για κάθε Μέλος της Ένωσης / Κοινοπραξίας

επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά-αθροιστικά να καλύπτονται όλες.

Η αναθέτουσα αρχή ελέγχει αν οι φoρείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες Απόδειξης Ποιοτικής Επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 0 έως 2.2.7, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.8.1, κατά την υποβολή των δικαιολογητικών της παραγράφου 2.2.8.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.7 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.8.1 και 2.2.8.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016 , ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.8.1 και 2.2.8.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα Παράρτημα ΙΙΙ. Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr.

Συνημμένα της παρούσας διακήρυξης περιλαμβάνονται:

Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.

* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

ΠΑΡΑΡΤΗΜΑ ΙΙI - ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)*,* το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1[[2]](#footnote-3).

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.4 της παρούσης, αναλύεται στο σχετικό πεδίο που προβάλλει κατόπιν θετικής απάντησης[[3]](#footnote-4).

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### Αποδεικτικά μέσα[[4]](#footnote-5) -

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5 και 2.2.6, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 0 και 3.2 της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο **2.2.3.1** απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο **2.2.3.2** πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του[[5]](#footnote-6)

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε..

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου **2.2.3.2** περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.7 υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

**B.2. Για την απόδειξη της απαίτησης της παραγράφου 2.2.4 (απόδειξη καταλληλότητας για την άσκηση επαγγελματικής δραστηριότητας) προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών ασφάλισης από το καταστατικό των οποίων προκύπτει ότι η παροχή των ζητουμένων υπηρεσιών εντάσσεται στον εταιρικό τους σκοπό και οι οποίες έχουν συσταθεί και λειτουργούν νόμιμα σύμφωνα με την ελληνική νομοθεσία** Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Ο υποψήφιος Οικονομικός Φορέας, υποβάλλει βεβαίωση από τη διεύθυνση εποπτείας ιδιωτικής ασφάλισης (Τράπεζα της Ελλάδος) από την οποία να προκύπτει, ότι λειτουργεί νόμιμα και δραστηριοποιείται σε συγκεκριμένους κλάδους ασφάλισης κατά την ημέρα υποβολής της προσφοράς. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2020-2021-2022) συνολικά τουλάχιστον ίσου με το 200% του προϋπολογισμού του υπό ανάθεση Έργου.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **3** | Κατάλογος των κυριότερων συναφών έργων που εκτέλεσε/υλοποίησε επιτυχώς ο οικονομικός φορέας κατά τα τρία (3) τελευταία έτη, σύμφωνα με το ακόλουθο Υπόδειγμα:   |  |  |  |  |  |  | | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ | ΔΙΑΡΚΕΙΑ | ΑΣΦΑΛΙΖΟΜΕΝΟ ΟΡΙΟ | ΠΟΣΟΣΤΟ ΣΥΜΜΕΤΟΧΗΣ | |  | Προαι-ρετικό |  |  |  |  | |

**Β.5. Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

1. **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.6.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. I, ii και iii της περ. β.

**Β.7.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.7 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση.Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.9.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.10. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

## Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά **βάσει τιμής.**

## Κατάρτιση – Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης και τα παραρτήματα της, για όλες τις περιγραφόμενες υπηρεσίες. Με την υποβολή της Προσφοράς θεωρείται ότι ο υποψήφιος Ανάδοχος αποδέχεται ανεπιφύλακτα τους όρους της παρούσας Διακήρυξης. Επίσης, σε περίπτωση νομικών προσώπων, θεωρείται ότι η υποβολή της Προσφοράς και η συμμετοχή στο διαγωνισμό έχουν εγκριθεί από το αρμόδιο όργανο του συμμετέχοντος νομικού προσώπου.

Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.

### Χρόνος και Τρόπος υποβολής προσφορών

* + - 1. Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016, ιδίως στα άρθρα 36 και 37 και στην κατ’ εξουσιοδότηση των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233(ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες»

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

**2.4.2.3** Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4** Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ ΙV – Υπόδειγμα Τεχνικής Προσφοράς & ΠΑΡΑΡΤΗΜΑ V Υπόδειγμα Οικονομικής Προσφοράς.

Εφόσον οι Οικονομικοί Φορείς καταχωρίσουν τα στοιχεία, μεταδεδομένα και συνημμένα ηλεκτρονικά αρχεία, που αφορούν δικαιολογητικά συμμετοχής-τεχνικής προσφοράς και οικονομικής προσφοράς τους στις αντίστοιχες ειδικές ηλεκτρονικές φόρμες του ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν.

**2.4.2.5**Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF.

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής – Τεχνική Προσφορά»

#### Δικαιολογητικά Συμμετοχής

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.

γ) Υπεύθυνη Δήλωση σύμφωνα με τον Κανονισμό (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, στην οποία θα αναφέρεται ρητά η μη συμμετοχή  φυσικού ή νομικού προσώπου στην εταιρεία που θα συμμετάσχει στην παρούσα σύμβαση, σύμφωνα με το ΠΑΡΑΡΤΗΜΑ VIII της παρούσας.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙI - ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης (www.promitheus.gov.gr) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙI - ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα:

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

Β. ΕΕΕΣ – Στήριξη Οικονομικού Φορέα στις ικανότητες άλλων φορέων:

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλεται χωριστό ΕΕΕΣ, που συμπληρωνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις.

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

Γ. ΕΕΕΣ – Ενώσεις οικονομικών φορέων Κοινοπραξίες κλπ:

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

Δ. ΕΕΕΣ – Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων ΠΑΡΑΡΤΗΜΑ Ι - Αναλυτική Περιγραφή Φυσικού Αντικειμένου της Σύμβασης & ΠΑΡΑΡΤΗΜΑ ΙΙ – Πίνακες Συμμόρφωσης προς τις Τεχνικές Προδιαγραφές – Απαιτήσεις της Διακήρυξης, της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ IV της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο **ΠΑΡΑΡΤΗΜΑ V – Υπόδειγμα Οικονομικής Προσφοράς** της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στην παρούσα διακήρυξη.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα **δύο (2) μηνών** από την επόμενη της καταληκτικής ημερομηνίας υποβολής τους**.**

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατέλειες, ελλείψεις, ασάφειες ή ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.2.1 της παρούσας διακήρυξης,
3. για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.2.1 της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά,
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ. γ της παρούσας (περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία εμφανίζει οποιοδήποτε στοιχείο του προσφερόμενου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
9. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
10. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
11. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,
12. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
13. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4., περί κριτηρίων επιλογής,
14. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία,
15. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
16. της οποίας το συνολικό τίμημα υπερβαίνει τον προϋπολογισμό του Έργου.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά» και του (υπό)φακέλου «Οικονομική Προσφορά», **τέσσερις (4) εργάσιμες ημέρες** μετά την καταληκτική ημερομηνία προσφορών ήτοι **26-01-2024** και ώρα **13:00.**

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών, μέσω των αρμόδιων πιστοποιημένων στο ΕΣΗΔΗΣ οργάνων της , εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών.

Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παράγραφο 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους .

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση των τεχνικών προσφορών των προσφερόντων των οποίων τα δικαιολογητικά συμμετοχής έκρινε πλήρη. Η αξιολόγηση γίνεται σύμφωνα με τους όρους της παρούσας και η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής και των τεχνικών προσφορών .

γ) Στη συνέχεια η Επιτροπή Διαγωνισμού προβαίνει στην αξιολόγηση των οικονομικών προσφορών των προσφερόντων, των οποίων τα δικαιολογητικά συμμετοχής και η τεχνική προσφορά κρίθηκαν αποδεκτά, συντάσσει πρακτικό στο οποίο καταχωρίζονται οι οικονομικές προσφορές κατά σειρά μειοδοσίας και εισηγείται αιτιολογημένα την αποδοχή ή απόρριψή τους, την κατάταξη των προσφορών και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική. [Σε κάθε περίπτωση η κρίση της Α.Α. σχετικά με τις ασυνήθιστα χαμηλές προσφορές και την αποδοχή ή όχι των σχετικών εξηγήσεων εκ μέρους των προσφερόντων ενσωματώνεται στην κατωτέρω ενιαία απόφαση ]

Στην περίπτωση ισότιμων προσφορών η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία των οικονομικών φορέων που υπέβαλαν τις ισότιμες προσφορές. [Επισημαίνεται ότι τα αποτελέσματα της κλήρωσης ενσωματώνονται ομοίως στην ως κατωτέρω ενιαία απόφαση]

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει τα ανωτέρω πρακτικά εκδίδεται απόφαση για τα αποτελέσματα όλων των ανωτέρω σταδίων («Δικαιολογητικά Συμμετοχής», «Τεχνική Προσφορά» και «Οικονομική Προσφορά») και η αναθέτουσα αρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη μειοδότη στον οποίον πρόκειται να γίνει η κατακύρωση («προσωρινός ανάδοχος») να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παράγραφο 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης των πρακτικών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της ΑΕΠΠ σύμφωνα με όσα προβλέπονται στην παράγραφο 3.4 της παρούσας.

## Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας.

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω (παράγραφος 3.1.2.1.) και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%)[[6]](#footnote-7) στην περίπτωση της μεγαλύτερης ποσότητας και ογδόντα τοις εκατό (80%)[[7]](#footnote-8) στην περίπτωση μικρότερης ποσότητας.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

## Κατακύρωση - σύναψη σύμβασης

**3.3.1** Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της ΑΕΠΠ, σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

**3.3.2** Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της ΑΕΠΠ και σε περίπτωση άσκησης αίτησης αναστολής κατά της απόφασης της ΑΕΠΠ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ. 4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.[[8]](#footnote-9)

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## Προδικαστικές Προσφυγές - Προσωρινή και Οριστική Δικαστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης[[9]](#footnote-10) .

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59[[10]](#footnote-11).

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην ΑΕΠΠ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ) Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής.

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής.

Β. Όποιος έχει έννομο συμφέρον μπορεί να ζητήσει, εφαρμοζόμενων αναλογικά των διατάξεων του π.δ. 18/1989, την αναστολή της εκτέλεσης της απόφασης της ΑΕΠΠ και την ακύρωσή της ενώπιον του αρμοδίου διοικητικού δικαστηρίου, το οποίο αποφαίνεται αμετακλήτως. Δικαίωμα άσκησης των ίδιων ενδίκων βοηθημάτων έχει και η αναθέτουσα αρχή αν η ΑΕΠΠ κάνει δεκτή την προδικαστική προσφυγή. Με τα ένδικα βοηθήματα της αίτησης αναστολής και της αίτησης ακύρωσης λογίζονται ως συμπροσβαλλόμενες με την απόφαση της ΑΕΠΠ και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της αίτησης αναστολής ή την πρώτη συζήτηση της αίτησης ακύρωσης.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Α.Ε.Π.Π. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο ως αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την Α.Ε.Π.Π., την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκησή της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106, β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 4.1 Εγγυήσεις (καλής εκτέλεσης, προκαταβολής)

**Εγγύηση καλής εκτέλεσης και εγγύηση προκαταβολής :**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016 όπως ισχύει, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, μη συμπεριλαμβανομένου ΦΠΑ, με χρόνο ισχύος δώδεκα (12) μηνών και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο ΠΑΡΑΡΤΗΜΑ VI - Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Στην περίπτωση χορήγησης προκαταβολής, σύμφωνα με την παράγραφο 0 της παρούσας, απαιτείται από τον ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο ΠΑΡΑΡΤΗΜΑ VI - Υποδείγματα Εγγυητικών Επιστολών της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η/Οι εγγύηση/εις καλής εκτέλεσης επιστρέφεται/ονται στο σύνολό του/ς μετά από την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. 4.5.1 και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

## 4.2 Συμβατικό πλαίσιο - Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016 όπως ισχύει, οι όροι της παρούσας διακήρυξης και συμπληρωματικά ο Αστικός Κώδικας.

## 4.3 Όροι εκτέλεσης της σύμβασης

4.3.1 Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016 όπως ισχύει.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

4.3.2 Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την **ΚτΠ** Μ.**Α.Ε.** εγγράφως **δεκαπέντε (15)** ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου.

Σε περίπτωση αθέτησης από τον Ανάδοχο της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της Σύμβασης χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46).

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Εταιρεία, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

## 4.4 Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 όπως ισχύει από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.8.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016 όπως ισχύει, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016 όπως ισχύει.

## 4.5 Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 όπως ισχύει και κατόπιν γνωμοδότησης του αρμοδίου οργάνου.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2. της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης)[[11]](#footnote-12). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

## 4.6 Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας.

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3.2. της παρούσας, ως αναλυτικά περιγράφονται στο συνημμένο στην παρούσα σχέδιο σύμβασης.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 5.1 Τρόπος πληρωμής

**5.1.1**.Τα ασφάλιστρα του ασφαλιστικού έτους, θα καταβάλλονται σε δύο ισόποσες δόσεις σύμφωνα με την ισχύουσα νομοθεσία. Όλα τα ασφαλιστήρια συμβόλαια καθώς και συγκεντρωτική κατάσταση, σε ηλεκτρονική και έντυπη μορφή, στην οποία θα αναφέρονται όλα τα προς πληρωμή ασφαλιζόμενα αντικείμενα (Είδος, αριθμός, ασφαλιστήριο σ/ο, ασφάλιστρα), παραδίδονται, βάσει της ισχύουσας νομοθεσίας (Ν.4364/5.2.2016, Ν.4261/5.5.2014) μετά την καταβολή του οφειλόμενου ασφαλίστρου ή της πρώτης δόσης της τμηματικής καταβολής, οπότε και αρχίζει η ασφαλιστική κάλυψη. Ο παραπάνω τρόπος πληρωμής σε καμία περίπτωση δεν συνεπάγεται αύξηση των ασφαλίστρων ή επιβολή άλλων προσαυξήσεων στο αρχικά συνολικό συμφωνημένο ασφάλιστρο. Σε κάθε εξαμηνιαία εξόφληση θα συνυπολογίζονται και τα ποσά που προκύπτουν από πρόσθετες πράξεις οποιουδήποτε λόγου κατά τη διάρκεια ισχύος της σύμβασης που θα υπογραφεί.

Πέραν του τελικού μικτού ασφαλίστρου, η Αναθέτουσα Αρχή δεν θα καταβάλλει ουδεμία άλλη επιβάρυνση και για κανένα λόγο.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016 όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**5.1.2**. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Ιδίως βαρύνεται με τις ακόλουθες κρατήσεις:

α) Κράτηση ύψους 0,1% επί όλων των συμβάσεων που υπάγονται στον Ν. 4912/2022 (Α' 59) και στον Ν.4413/2016 (Α' 148), αξίας άνω των χιλίων (1.000) ευρώ, ανεξάρτητα από την πηγή προέλευσης της χρηματοδότησης, Η κράτηση αυτή υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.

Το ποσό της κράτησης παρακρατείται από την αναθέτουσα αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ. ) και κατατίθεται σε ειδικό τραπεζικό λογαριασμό

Τράπεζα της Ελλάδας: ΙΒΑΝ GR 2001000240000000026180286

Τράπεζα ΠΕΙΡΑΙΩΣ: ΙΒΑΝ GR 1901721360005136088985432

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

## 5.2 Κήρυξη οικονομικού φορέα έκπτωτου - Κυρώσεις

**5.2.1**. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

**5.2.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## 5.3 Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις) και 6.4. (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## 5.4 Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο 0 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΕΙΔΙΚΟΙ ΟΡΟΙ ΕΚΤΕΛΕΣΗΣ

## 6.1 Παρακολούθηση της Σύμβασης

Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελής ή πενταμελής) η οποία θα ορισθεί με απόφαση της αναθέτουσας αρχής και η οποία και θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Η αρμόδια Επιτροπή Παρακολούθησης δύναται να θα αποστέλλει έγγραφα οδηγιών και κατευθύνσεων προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης καθώς και τον έλεγχο συμμόρφωσης του αναδόχου με τους όρους αυτής.

## 6.2 Διάρκεια σύμβασης

**6.2.1**. Η συνολική διάρκεια της σύμβασης ορίζεται σε **ένα (1) έτος**.

## 6.3 Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή/και παραδοτέων γίνεται από επιτροπή παραλαβής (τριμελής ή πενταμελής) που συγκροτείται, σύμφωνα με το άρθρο 221.

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής:

α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου,

β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4.

Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6.** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## 6.4 Απόρριψη υπηρεσιών - Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 0 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

## 6.5. Αναστολή Σύμβασης - Καταγγελία Σύμβασης -Υποκατάσταση Αναδόχου

Η Αναθέτουσα Αρχή διατηρεί το δικαίωμα να αναστείλει, κατά την απόλυτη κρίση της, την υλοποίηση μέρους ή του συνόλου της παρούσας, με έγγραφη γνωστοποίηση στον Ανάδοχο. Στην περίπτωση αυτή, ο Ανάδοχος δεν δικαιούται καμία αποζημίωση, άλλως παραιτείται αυτής. Στη γνωστοποίηση αυτή, απλά προσδιορίζονται οι λόγοι που καθιστούν αναγκαία την αναστολή, η ημερομηνία έναρξής της, καθώς και η πιθανολογούμενη διάρκειά της. Από την ημερομηνία έναρξης της αναστολής, ο Ανάδοχος απαλλάσσεται εκείνων των συμβατικών υποχρεώσεων η εκπλήρωση των οποίων έχει ανασταλεί.

Ενδεικτικά και όχι περιοριστικά, λόγοι για την άσκηση του εν λόγω δικαιώματος αναστολής μέρους ή του συνόλου της σύμβασης εκ μέρους της Αναθέτουσα Αρχή δύναται να αποτελούν:

i. Η αδυναμία εκτέλεσης των υποχρεώσεων της Εταιρείας ή του Κυρίου του έργου που σχετίζονται με την υλοποίηση της σύμβασης.

ii. Η μη εξασφάλιση χρηματοδότησης του έργου ή η καθυστέρηση καταβολής της αμοιβής του Αναδόχου όπως αυτή εξειδικεύεται στο άρθρο 6 – ΑΜΟΙΒΗ - ΤΡΟΠΟΣ ΠΛΗΡΩΜΗΣ.

iii. Νομοθετικές ρυθμίσεις που επηρεάζουν ουσιωδώς το αντικείμενο του έργου.

Στην περίπτωση αναστολής της Σύμβασης, η αμοιβή του Αναδόχου για το μέρος του έργου που έχει παραδώσει στην Αναθέτουσα Αρχή έως τον χρόνο έναρξης της αναστολής, καθώς και για τις παραγγελίες προϊόντων που αποδεδειγμένα έχουν προηγηθεί της αναστολής και εφόσον αυτά τελικώς παραληφθούν, θα καταβληθεί σύμφωνα με τους όρους της οικείας σύμβασης.

Η Αναθέτουσα Αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η Σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης,

β) ο Ανάδοχος, κατά το χρόνο της ανάθεσης της Σύμβασης, τελούσε σε μια από τις καταστάσεις που αναφέρονται στην παρ. 1 του άρθρου 73 του Ν. 4412/2016 (ΦΕΚ 147/Α/8-08-2016) και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η Σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο Ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας του άρθρου 21 της παρούσας.

Γενικότερα, η Αναθέτουσα Αρχή διατηρεί το δικαίωμα, κατά την απόλυτη κρίση της, να καταγγείλει/λύσει τη σύμβαση με τον Ανάδοχο, μετά από απόφαση του αρμοδίου οργάνου της, σύμφωνα με τα οριζόμενα στην παρούσα. Στην περίπτωση αυτή, ο Ανάδοχος πέραν της αμοιβής για το έργο που έχει εκτελέσει μέχρι του χρόνου της καταγγελίας, δεν δικαιούται να λάβει κανένα επιπλέον ποσό ως αποζημίωση, εκτός των παραγγελιών προϊόντων που αποδεδειγμένα έχουν προηγηθεί της καταγγελίας και εφόσον αυτά τελικώς παραληφθούν.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Εταιρείας. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Εταιρείας και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Στην περίπτωση που, κατά την εκτέλεση της σύμβασης, ο ανάδοχος καταδικαστεί αμετάκλητα για ένα από τα αδικήματα που αναφέρονται στο αρ. 73 του Ν. 4412/2016, η Αναθέτουσα Αρχή δύναται να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ, περί αμφοτεροβαρών συμβάσεων.

Σε αμφότερες τις ως άνω περιπτώσεις καταγγελίας της σύμβασης, η Αναθέτουσα Αρχή δύναται να προσκαλέσει τον/τους επόμενο/ους, κατά σειρά, μειοδότη/ες της διαδικασίας ανάθεσης της συγκεκριμένης σύμβασης και να του/τους προτείνει να αναλάβει/ουν την παροχή των υπηρεσιών του εκπτώτου Αναδόχου, με τους ίδιους όρους και προϋποθέσεις και βάσει της προσφοράς που είχε υποβάλει ο έκπτωτος (ρητή ρήτρα υποκατάστασης).

# ΠΑΡΑΡΤΗΜΑΤΑ

# ΠΑΡΑΡΤΗΜΑ Ι - Αναλυτική Περιγραφή Φυσικού Αντικειμένου της Σύμβασης

## ΠΕΡΙΒΑΛΛΟΝ ΤΗΣ ΣΥΜΒΑΣΗΣ

### . Αναθέτουσα Αρχή

Η «Κοινωνία της Πληροφορίας Μ.Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 5111/Β’/04-11-2021) και εποπτεύεται από το Υπουργείο Ψηφιακής Διακυβέρνησης.

Αντικείμενο Σύμφωνα με την παρ. 1.3 Συνοπτική Περιγραφή φυσικού και οικονομικού αντικειμένου της σύμβασης.

### Φορέας Χρηματοδότησης – Κύριος του Έργου - Φορέας Λειτουργίας του Έργου

Φορέας Χρηματοδότησης, Κύριος του Έργου και Φορέας Λειτουργίας του Έργου είναι η Κοινωνία της Πληροφορίας Μ.Α.Ε.

### Όργανα & Επιτροπές Παρακολούθησης, Διακυβέρνησης και Ελέγχου του Έργου

**Επιτροπή Παρακολούθησης Έργου (ΕΠκΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠκΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

**Επιτροπή Παραλαβής Έργου (ΕΠβΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠβΕ) (τριμελής ή πενταμελής)», σύμφωνα με το άρθρο 221 του ν. 4412/2016.

## ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

### Περιγραφή του Αντικείμενου της Σύμβασης

Το αντικείμενο της Σύμβασης περιλαμβάνει την ανάδειξη αναδόχου που θα αναλάβει την ασφαλιστική κάλυψη της Ευθύνης Στελεχών Διοίκησης της εταιρείας κατά την άσκηση των δραστηριοτήτων της.

Η ασφαλιστική κάλυψη ΚτΠ Μ.Α.Ε θα περιλαμβάνει τις δαπάνες που προέρχονται από την απόκρουση και ικανοποίηση αξιώσεων τρίτων κατά της ΚτΠ Μ.Α.Ε που γεννήθηκαν από πράξεις ή παραλείψεις του (ως πράξεις ή παραλείψεις της ΚτΠ Μ.Α.Ε νοούνται οι πράξεις ή παραλείψεις του Διοικητικού Συμβουλίου, του Διευθύνοντος Συμβούλου καθώς και των στελεχών/συνεργατών της ΚτΠ Μ.Α.Ε), ως φυσικά πρόσωπα, στο πλαίσιο αποκλειστικά των διοικητικών αποφάσεων.

Ειδικότερα οι ασφαλιστικές καλύψεις θα περιλαμβάνουν κατ’ ελάχιστον:

– Ευθύνη στελεχών διοίκησης.

– Έξοδα έρευνας.

– Προστασία μη εκτελεστικών μελών του ΔΣ.

– Έκδοση σε άλλη χώρα.

– Ευθύνη Διευθυντών Ανεξάρτητων Οργανισμών.

– Έξοδα υπεράσπισης σχετικά με σωματικές βλάβες και υλικές ζημιές (υπο-όριο €50.000).

– Προστασία περιουσίας και ελευθερίας.

– Έξοδα προστασίας και αποκατάστασης φήμης.

– Νέες θυγατρικές.

– Πρόσθετη περίοδος γνωστοποίησης.

– Ισόβια προστασία απερχόμενων στελεχών.

– Κληρονόμοι.

– Ευθύνη από κοινή περιουσία.

– Επείγοντα έξοδα υπεράσπισης (υπο-όριο €2.000.000).

Ο υποψήφιος Οικονομικός Φορέας οφείλει με την προσφορά του να υποβάλει σχέδιο του ασφαλιστηρίου συμβολαίου το οποίο θα συνάδει απολύτως με το λεκτικό του ασφαλιστηρίου που επισυνάπτεται της παρούσης, Α. ΛΕΚΤΙΚΟ ΑΣΦΑΛΙΣΤΗΡΙΟΥ ΣΥΜΒΟΛΑΙΟΥ (γενικοί και ειδικοί όροι, τυχόν εξαιρέσεις και παρεκκλίσεις, περιγραφή του ασφαλιζόμενου κινδύνου, όρια κάλυψης, απαλλαγές). Η εφαρμογή των όρων αυτού είναι υποχρεωτική για τον Ανάδοχο, εκτός τυχόν εξαίρεσης σχετικής με την πανδημία του Covid 19. Επιπλέον ο υποψήφιος Οικονομικός Φορέας θα συμπεριλάβει στην προσφορά του αναλυτικό πίνακα ασφαλιστικών καλύψεων του, Β. ΠΙΝΑΚΑΣ ΑΣΦΑΛΙΣΤΙΚΩΝ ΚΑΛΥΨΕΩΝ της παρούσας.

Η **διάρκεια** της σύμβασης ορίζεται σε ένα (1) έτος.

# ΠΑΡΑΡΤΗΜΑ ΙΙ – Πίνακες Συμμόρφωσης προς τις Τεχνικές Προδιαγραφές – Απαιτήσεις της Διακήρυξης

### Α. ΛΕΚΤΙΚΟ ΑΣΦΑΛΙΣΤΗΡΙΟΥ ΣΥΜΒΟΛΑΙΟΥ

1 ΟΙ ΑΣΦΑΛΙΣΤΙΚΕΣ ΚΑΛΥΨΕΙΣ ΚΑΘΩΣ ΚΑΙ ΟΙ ΠΡΟΣΘΕΤΕΣ ΣΥΜΠΛΗΡΩΜΑΤΙΚΕΣ ΚΑΛΥΨΕΙΣ ΠΑΡΕΧΟΝΤΑΙ ΜΟΝΟ ΓΙΑ ΑΠΑΙΤΗΣΕΙΣ ΠΟΥ ΕΓΕΙΡΟΝΤΑΙ ΓΙΑ ΠΡΩΤΗ ΦΟΡΑ ΕΝΑΝΤΙΟΝ ΤΟΥ ΑΣΦΑΛΙΣΜΕΝΟΥ ΚΑΤΑ ΤΗΝ ΠΕΡΙΟΔΟ ΑΣΦΑΛΙΣΗΣ ΚΑΙ ΓΝΩΣΤΟΠΟΙΟΥΝΤΑΙ ΣΤΟΝ ΑΣΦΑΛΙΣΤΗ ΣΥΜΦΩΝΑ ΜΕ ΤΟΥΣ ΟΡΟΥΣ ΤΟΥ ΑΣΦΑΛΙΣΤΗΡΙΟΥ (ΡΗΤΡΑ CLAIMS MADE).

Οι παρακάτω ασφαλιστικές καλύψεις παρέχονται μόνο για Απαιτήσεις που εγείρονται για πρώτη φορά κατά την Περίοδο Ασφάλισης και γνωστοποιούνται σύμφωνα με τους όρους του Ασφαλιστηρίου.

1.1 ΕΥΘΥΝΗ ΣΤΕΛΕΧΩΝ ΔΙΟΙΚΗΣΗΣ

Ο Ασφαλιστής θα:

(i) Αποζημιώσει το Ασφαλισμένο Πρόσωπο για τη Ζημία ή θα καταβάλει για λογαριασμό του Ασφαλισμένου Προσώπου το ποσό της Ζημίας στο μέτρο που το Ασφαλισμένο Πρόσωπο δεν έχει αποζημιωθεί από την Εταιρεία.

(ii) Αποζημιώσει την Εταιρεία για τη Ζημία που υπέστη το Ασφαλισμένο Πρόσωπο στο μέτρο που το Ασφαλισμένο Πρόσωπο έχει αποζημιωθεί από την Εταιρεία.

1.2 ΚΑΛΥΨΗ ΕΤΑΙΡΕΙΑΣ ΓΙΑ ΚΙΝΗΤΕΣ ΑΞΙΕΣ

Ο Ασφαλιστής θα αποζημιώσει την Εταιρεία για τη Ζημία που υπέστη η ίδια από Απαίτηση Κινητών Αξιών.

1.3 ΕΞΟΔΑ ΕΡΕΥΝΑΣ

Ο Ασφαλιστής θα καταβάλλει τα Έξοδα Έρευνας που πραγματοποίησε το Ασφαλισμένο Πρόσωπο.

1.4 ΠΡΟΣΤΑΣΙΑ ΜΗ ΕΚΤΕΛΕΣΤΙΚΩΝ ΜΕΛΩΝ ΤΟΥ Δ.Σ.

Ο Ασφαλιστής θα καταβάλλει για λογαριασμό κάθε Μη Εκτελεστικού Μέλους του Διοικητικού Συμβουλίου του Λήπτη της Ασφάλισης, το οποίο τελεί υπό την ιδιότητα αυτή κατά την Περίοδο Ασφάλισης, τη Ζημία που αυτό υπέστη μέχρι το Υπερβάλλον Όριο Ευθύνης και στο μέτρο που δεν έχει αποζημιωθεί από την Εταιρεία και δεν αποτελεί αντικείμενο καμίας άλλης ασφάλισης.

1.5 ΕΚΔΟΣΗ ΣΕ ΑΛΛΗ ΧΩΡΑ

Ο Ασφαλιστής θα καταβάλλει τα Έξοδα Έκδοσης που πραγματοποίησε το Ασφαλισμένο Πρόσωπο.

1.6 ΕΥΘΥΝΗ ΔΙΕΥΘΥΝΤΩΝ ΑΝΕΞΑΡΤΗΤΩΝ ΟΡΓΑΝΙΣΜΩΝ

Ο Ασφαλιστής θα:

(i) Αποζημιώσει το Διευθυντή Ανεξάρτητου Οργανισμού για τη Ζημία ή θα καταβάλλει για λογαριασμό του Διευθυντή Ανεξάρτητου Οργανισμού το ποσό της Ζημίας στο μέτρο που ο Διευθυντής Ανεξάρτητου Οργανισμού δεν έχει αποζημιωθεί από την Εταιρεία, από τον Ανεξάρτητο Οργανισμό ή από άλλο ασφαλιστήριο.

(ii) Αποζημιώσει την Εταιρεία για τη Ζημία που υπέστη ο Διευθυντής Ανεξάρτητου Οργανισμού στο μέτρο που ο Διευθυντής Ανεξάρτητου Οργανισμού έχει αποζημιωθεί από την Εταιρεία.

1.7 ΕΞΟΔΑ ΥΠΕΡΑΣΠΙΣΗΣ ΣΧΕΤΙΚΑ ΜΕ ΣΩΜΑΤΙΚΕΣ ΒΛΑΒΕΣ ΚΑΙ ΥΛΙΚΕΣ ΖΗΜΙΕΣ

Ο Ασφαλιστής θα καταβάλλει τα Έξοδα Υπεράσπισης που πραγματοποίησε το Ασφαλισμένο Πρόσωπο για κάθε Απαίτηση σχετικά με Σωματικές Βλάβες και/ή Υλικές Ζημιές, μέχρι το Επιμέρους Όριο Ευθύνης που αναγράφεται στο στοιχείο 4 του Πίνακα Ασφάλισης.

1.8 ΠΡΟΣΤΑΣΙΑ ΠΕΡΙΟΥΣΙΑΣ ΚΑΙ ΕΛΕΥΘΕΡΙΑΣ

Ο Ασφαλιστής θα καταβάλλει (i) τα Έξοδα Εγγύησης και (ii) τα Έξοδα Αποτροπής Ασφαλιστικών Μέτρων ή Μέτρων Ποινικού Χαρακτήρα που πραγματοποίησε το Ασφαλισμένο Πρόσωπο.

1.9 ΕΞΟΔΑ ΠΡΟΣΤΑΣΙΑΣ ΚΑΙ ΑΠΟΚΑΤΑΣΤΑΣΗΣ ΦΗΜΗΣ

Ο Ασφαλιστής θα καταβάλλει τα Έξοδα Προστασίας και Αποκατάστασης Φήμης που πραγματοποίησε το Ασφαλισμένο Πρόσωπο.

2 ΠΡΟΣΘΕΤΕΣ ΣΥΜΠΛΗΡΩΜΑΤΙΚΕΣ ΚΑΛΥΨΕΙΣ

2.1 ΝΕΕΣ ΘΥΓΑΤΡΙΚΕΣ

Η κάλυψη του Ασφαλιστηρίου επεκτείνεται αυτόματα σε κάθε Θυγατρική, την οποία ο Λήπτης της Ασφάλισης αποκτά ή ιδρύει μετά την έναρξη κάλυψης του Ασφαλιστηρίου, εκτός αν αυτή η Θυγατρική έχει προς διαπραγμάτευση Κινητές Αξίες της σε χρηματιστήριο αξιών ή άλλη οργανωμένη αγορά των Ηνωμένων Πολιτειών της Αμερικής.

Για κάθε εταιρεία που το συνολικό μεικτό ενεργητικό της είναι μεγαλύτερο από το 25% του συνολικού μεικτού ενεργητικού του Λήπτη της Ασφάλισης, κατά την ημερομηνία έναρξης του Ασφαλιστηρίου, η πρόσθετη συμπληρωματική κάλυψη 4.1 ισχύει αυτόματα για διάρκεια 60 ημερών από τη στιγμή που η εταιρεία αυτή γίνεται Θυγατρική ή έως τη λήξη της Περιόδου Ασφάλισης, όποια εκ των δύο χρονικών περιόδων είναι μικρότερη. Μετά το πέρας των 60 ημερών η εταιρεία παύει να θεωρείται Θυγατρική για τους σκοπούς του Ασφαλιστηρίου. Εφόσον ο Λήπτης της Ασφάλισης ζητήσει για την εταιρεία αυτή επέκταση της κάλυψης για περίοδο άνω των 60 ημερών, και εφόσον υποβάλλει στον Ασφαλιστή επαρκή στοιχεία για την αξιολόγηση του ασφαλιστικού κινδύνου, ο Ασφαλιστής δύναται αλλά δεν υποχρεούται να επεκτείνει την κάλυψη σύμφωνα με όρους που θα υποβάλλει στο Λήπτη της Ασφάλισης. Προϋπόθεση για να εκδοθεί πρόσθετη πράξη που θα προσαρτάται στο Ασφαλιστήριο και θα επεκτείνει την κάλυψη για περίοδο άνω των 60 ημερών, είναι ο Λήπτης της Ασφάλισης να αποδεχτεί τους όρους του Ασφαλιστή, συμπεριλαμβανομένου οποιουδήποτε σχετικού επασφάλιστρου.

Η κάλυψη οποιασδήποτε Απαίτησης που αφορά σε ή σχετίζεται με οποιαδήποτε Θυγατρική προϋποθέτει ότι η Άδικη Πράξη έλαβε χώρα κατά τη χρονική περίοδο που η εταιρεία ήταν Θυγατρική του Λήπτη της Ασφάλισης.

2.2 ΠΡΟΣΘΕΤΗ ΠΕΡΙΟΔΟΣ ΓΝΩΣΤΟΠΟΙΗΣΗΣ

Ο Λήπτης της Ασφάλισης δικαιούται αυτόματα Πρόσθετη Περίοδο Γνωστοποίησης διάρκειας 5 ετών από το λήξη της Περιόδου Ασφάλισης εφόσον το Ασφαλιστήριο δεν ανανεωθεί και δεν αντικατασταθεί από κανενός άλλου είδους ασφάλισης ευθύνης στελεχών διοίκησης.

2.3 ΙΣΟΒΙΑ ΠΡΟΣΤΑΣΙΑ ΑΠΕΡΧΟΜΕΝΩΝ ΣΤΕΛΕΧΩΝ

Ο Ασφαλιστής θα παρέχει Πρόσθετη Περίοδο Γνωστοποίησης ισόβιας διάρκειας για κάθε Ασφαλισμένο Πρόσωπο που κατά τη διάρκεια της Περιόδου Ασφάλισης αποχωρεί από τη θέση του ή συνταξιοδοτείται εφόσον το Ασφαλιστήριο δεν ανανεωθεί και δεν αντικατασταθεί ή στην περίπτωση που το ασφαλιστήριο ανανέωσης ή αντικατάστασης δεν καλύπτει τα απερχόμενα στελέχη. Η επέκταση 4.3 δεν ισχύει στην περίπτωση που το Ασφαλισμένο Πρόσωπο αποχωρεί ή συνταξιοδοτείται εξαιτίας Αλλαγής Ελέγχου.

2.4 ΚΛΗΡΟΝΟΜΟΙ

Ο Ασφαλιστής θα αποζημιώσει τη Ζημία, που προκύπτει από Απαίτηση που αφορά το Ασφαλισμένο Πρόσωπο, η οποία εγείρεται για πρώτη φορά κατά των κληρονόμων, κληροδόχων ή καταπιστευματοδόχων του, υπό την προϋπόθεση ότι αυτή θα καλυπτόταν από το Ασφαλιστήριο εάν στρεφόταν κατά του Ασφαλισμένου Προσώπου.

2.5 ΕΥΘΥΝΗ ΑΠΟ ΚΟΙΝΗ ΠΕΡΙΟΥΣΙΑ

Ο Ασφαλιστής θα αποζημιώσει τη Ζημία, που προκύπτει από Απαίτηση που αφορά το Ασφαλισμένο Πρόσωπο, η οποία εγείρεται για πρώτη φορά κατά του νομίμου συζύγου του, υπό την προϋπόθεση ότι η Απαίτηση θα καλυπτόταν από το Ασφαλιστήριο, αν στρεφόταν κατά του Ασφαλισμένου Προσώπου, και αφορά αποζημίωση για την είσπραξη της οποίας δύναται να γίνει εκτέλεση κατά περιουσίας, η οποία ανήκει (ή τεκμαίρεται ότι ανήκει) από κοινού στο Ασφαλισμένο Πρόσωπο και τον / την νόμιμο σύζυγο, ή περιουσιακού στοιχείου(ων), που έχει μεταβιβαστεί από το Ασφαλισμένο Πρόσωπο στον / στην νόμιμο σύζυγο.

2.6 ΕΠΕΙΓΟΝΤΑ ΕΞΟΔΑ ΥΠΕΡΑΣΠΙΣΗΣ

Εάν δεν είναι δυνατό να ληφθεί εντός εύλογου χρονικού διαστήματος η προηγούμενη έγγραφη συναίνεση του Ασφαλιστή για τα Έξοδα Υπεράσπισης που απαιτούνται επειγόντως σε σχέση με Απαίτηση, ο Ασφαλιστής θα εγκρίνει εκ των υστέρων αυτά μέχρι του ποσού του 10% του Ορίου Ευθύνης.

3 ΕΞΑΙΡΕΣΕΙΣ

3.1 ΔΙΑΦΘΟΡΑ ΚΑΙ ΔΟΛΙΕΣ ΠΡΑΞΕΙΣ

Ο Ασφαλιστής δεν υποχρεούται σε οποιαδήποτε πληρωμή βάσει του Ασφαλιστηρίου, αναφορικά με Ζημία που αφορά σε ή σχετίζεται με:

(i) την με οποιονδήποτε τρόπο απόκτηση οποιουδήποτε κέρδους ή ωφέλειας, στην οποία ο Ασφαλισμένος δεν είχε νόμιμο δικαίωμα, ή

(ii) δόλια πράξη ή παράλειψη.

Οι εξαιρέσεις αυτές εφαρμόζονται μόνο εφόσον αποδεικνύονται τελεσίδικα με δικαστική απόφαση, ή με απόφαση αρμόδιας διοικητικής ή άλλης αρχής ή οργάνου, καθώς και με σχετική δικαστική ή εξώδικη ομολογία του Ασφαλισμένου.

Προκειμένου να εξακριβωθεί η εφαρμογή της εξαίρεσης 5.1, η πράξη ή παράλειψη ενός ή περισσοτέρων εκ των Ασφαλισμένων δεν θα βαρύνει τα άλλα Ασφαλισμένα Πρόσωπα.

3.2 ΠΡΟΓΕΝΕΣΤΕΡΕΣ ΑΠΑΙΤΗΣΕΙΣ

Ο Ασφαλιστής δεν υποχρεούται σε οποιαδήποτε πληρωμή βάσει του Ασφαλιστηρίου, αναφορικά με Ζημία που αφορά σε,προκύπτει από ή σχετίζεται με:

(i) Άδικη Πράξη η οποία τελέσθηκε πριν την Ημερομηνία Αναδρομικής Ισχύος κάλυψης

(ii) Πραγματικά περιστατικά που στοιχειοθετούν ή σχετίζονται με Άδικες Πράξεις, οι οποίες αναφέρονται σε ή σχετίζονται με Απαίτηση που έχει γνωστοποιηθεί στα πλαίσια άλλου ασφαλιστηρίου, συμπεριλαμβανομένου του ασφαλιστήριου, του οποίου το Ασφαλιστήριο αποτελεί ανανέωση ή αντικατάσταση, ή

(iii) Πραγματικά περιστατικά που στοιχειοθετούν ή σχετίζονται με Άδικες Πράξεις, οι οποίες αναφέρονται σε ή σχετίζονται με γεγονότα που εύλογα μπορούν να οδηγήσουν σε Απαίτηση και έχουν γνωστοποιηθεί στα πλαίσια άλλου ασφαλιστηρίου, συμπεριλαμβανομένου του ασφαλιστήριου, του οποίου το Ασφαλιστήριο αποτελεί ανανέωση ή αντικατάσταση. ή

(iv) Εκκρεμή διαδικασία πριν από την ημερομηνία έναρξης του Ασφαλιστηρίου. Διευκρινίζεται ότι η εξαίρεση εφαρμόζεται ακόμα και αν η εκκρεμής διαδικασία ξεκίνησε μετά την Ημερομηνία Αναδρομικής Ισχύος αλλά πριν την ημερομηνία έναρξης του Ασφαλιστηρίου ή

(v) Τα ίδια πραγματικά περιστατικά με αυτά της ανωτέρω εκκρεμούς διαδικασίας.

Για τους σκοπούς των εξαιρέσεων 5.2(iv) και 5.2(v), ο όρος «διαδικασία» περιλαμβάνει ενδεικτικά, και όχι περιοριστικά, κάθε αστική, ποινική, διοικητική δίκη ή διαιτησία ή άλλη συναφή διαδικασία ή επίσημη ανάκριση, εξέταση, έρευνα από ελεγκτική ή εποπτική ή άλλη αρμόδια κρατική αρχή οποιασδήποτε δικαιοδοσίας.

3.3 ΣΩΜΑΤΙΚΕΣ ΒΛΑΒΕΣ ΚΑΙ ΥΛΙΚΕΣ ΖΗΜΙΕΣ

Ο Ασφαλιστής δεν υποχρεούται σε οποιαδήποτε πληρωμή βάσει του Ασφαλιστηρίου, αναφορικά με Ζημία που αφορά σε ή σχετίζεται με Σωματικές βλάβες και Υλικές Ζημίες. Η παρούσα εξαίρεση δε θα εφαρμόζεται για τη Ζημία που καλύπτεται από την ασφαλιστική κάλυψη 3.7 Έξοδα Υπεράσπισης σχετικά με Σωματικές Βλάβες και Υλικές Ζημιές

3.4 ΑΠΑΙΤΗΣΕΙΣ ΗΠΑ ΠΟΥ ΕΓΕΙΡΟΝΤΑΙ ΑΠΟ ΑΣΦΑΛΙΣΜΕΝΟΥΣ

Ο Ασφαλιστής δεν υποχρεούται να αποζημιώσει ή να καταβάλλει οποιοδήποτε ποσό σε σχέση με Απαίτηση ΗΠΑ που ηγέρθη από ή για λογαριασμό:

(α) οποιουδήποτε Ασφαλισμένου

(β) Ανεξάρτητου Οργανισμού στον οποίο οποιοδήποτε Ασφαλισμένο Πρόσωπο διατελεί ή διατέλεσε Διευθυντής Ανεξάρτητου Οργανισμού.

Η παρούσα εξαίρεση δε θα εφαρμόζεται:

(i) αναφορικά με τα Έξοδα Υπεράσπισης οποιουδήποτε Ασφαλισμένου Προσώπου

(ii) σε Απαιτήσεις εναντίον του Ασφαλισμένου Προσώπου που εγείρονται:

1. από κάτοχο Κινητών Αξιών ή μέλος της Εταιρείας ή του Ανεξάρτητου Οργανισμού άμεσα ή μέσω εταιρικής ή συλλογικής αγωγής χωρίς την εκούσια συνδρομή ή συμμετοχή οποιουδήποτε Ασφαλισμένου αλλά εξαιτίας νομικής υποχρέωσης του Ασφαλισμένου να συνδράμει, βοηθήσει ή συμμετέχει στην Απαίτηση (pursued by any Security holder or member of any Company or Outside Entity; whether directly or derivatively, or pursued as a class action; and that has not been solicited or brought with the voluntary (rather than legally required) intervention, assistance or active participation of any Insured);

2. από οποιοδήποτε Ασφαλισμένο Πρόσωπο αναφορικά με Εργατική Απαίτηση,

3. από οποιοδήποτε Ασφαλισμένο Πρόσωπο σχετικά με αναγωγικά αιτήματα ή αποζημιώσεις, εφόσον αυτές απορρέουν άμεσα από άλλη Απαίτηση, η οποία καλύπτεται από το Ασφαλιστήριο,

4. από πρώην μέλος του διοικητικού συμβουλίου, άλλο διευθυντικό στέλεχος ή εργαζόμενο της Εταιρείας ή του Ανεξάρτητου Οργανισμού,

5. από τον εκκαθαριστή, σύνδικο ή τον αναγκαστικό διαχειριστή της Εταιρείας ή του Ανεξάρτητου Οργανισμού είτε άμεσα είτε για λογαριασμό (derivately) της Εταιρείας ή του Ανεξάρτητου Οργανισμού (pursued by an insolvency administrator, receiver, trustee or liquidator of any Company or Outside Entity either directly or derivatively on behalf of a Company or Outside Entity

(iii) από Ασφαλισμένο Πρόσωπο που εμπλέκεται σε κάθε προστατευόμενη δραστηριότητα όπως αυτή ορίζεται στο 18 U.S.C. 1514(A) (προστασία “whistleblower” σύμφωνα με το νόμο Sarbanes-Oxley του 2002) ή κάθε άλλη προστατευόμενη δραστηριότητα που ορίζεται σε κάθε άλλη σχετική και παρεμφερή προστατευτική του “whistleblower” (δηλαδή τον (πρώην) εργαζόμενο ή το μέλος ενός οργανισμού, ιδιαίτερα επιχείρησης ή δημόσιας αρχής / υπηρεσίας, ο οποίος αναφέρει μια παράνομη ενέργεια ή συμπεριφορά προς τα πρόσωπα ή αρχές που έχουν την εξουσία και τη δεδομένη βούληση να λάβουν διορθωτικά μέτρα. Οι σχετικές αναφορές μπορεί να είναι εσωτερικές ή εξωτερικές, ανάλογα με το αν αφορούν την ίδια την επιχείρηση των εργαζομένων ή άλλη τρίτη επιχείρηση ή υπηρεσία) εφαρμοστέα διάταξη νόμου.

4 ΟΡΙΣΜΟΙ

Οι ακόλουθες λέξεις (ή όροι), που χρησιμοποιούνται με έντονα στοιχεία στο Ασφαλιστήριο, έχουν αποκλειστικά και μόνον την έννοια που τους δίδεται κατωτέρω.

4.1 Άδικη Πράξη

ορίζεται:

(i) όσον αφορά στο Ασφαλισμένο Πρόσωπο:

α) κάθε πράξη ή παράλειψη που το Ασφαλισμένο Πρόσωπο τέλεσε (ή φέρεται ότι τέλεσε) υπό οποιαδήποτε από τις ιδιότητες που αναφέρονται στον ορισμό 6.9 - Ασφαλισμένο Πρόσωπο κατωτέρω, καθώς και οποιαδήποτε άλλη πράξη ή παράλειψη για την οποία σύμφωνα με το νόμο το Ασφαλισμένο Πρόσωπο ευθύνεται αποκλειστικά και μόνο λόγω της ανωτέρω αναφερόμενης ιδιότητάς του, ή

β) κάθε πράξη ή παράλειψη που σχετίζεται με Εργατική Απαίτηση

(ii) όσον αφορά στην Εταιρεία, κάθε πράξη ή παράλειψη που η Εταιρεία τέλεσε (ή φέρεται ότι τέλεσε) δια των οργάνων της αποκλειστικά και μόνο αναφορικά με Κινητές Αξίες.

4.2 Αλλαγή Ελέγχου

ορίζεται καθένα από τα παρακάτω γεγονότα:

(i) ο Λήπτης της Ασφάλισης συγχωνεύεται ή μεταβιβάζει με διάσπαση, πώληση ή άλλο τρόπο το σύνολο ή ουσιωδώς το σύνολο των περιουσιακών του στοιχείων με αποτέλεσμα ο Λήπτης της Ασφάλισης να παύει να υφίσταται ως ανεξάρτητο νομικό πρόσωπο, ή

(ii) οποιοδήποτε φυσικό ή νομικό πρόσωπο (εκτός αν πρόκειται για Θυγατρική), είτε μεμονωμένα είτε από κοινού με οποιοδήποτε άλλο φυσικό ή νομικό πρόσωπο, αποκτά το δικαίωμα να ασκεί πλέον του 50% των δικαιωμάτων ψήφου στις γενικές συνελεύσεις του Λήπτη της Ασφάλισης ή να ελέγχει το διορισμό της πλειοψηφίας των μελών του διοικητικού συμβουλίου του Λήπτη της Ασφάλισης.

4.3 Ανεξάρτητος Οργανισμός

ορίζεται οποιοδήποτε νομικό πρόσωπο εκτός εάν:

(i) είναι Θυγατρική, ή

(ii) είναι τραπεζικός ή άλλος χρηματοοικονομικός ή χρηματοπιστωτικός οργανισμός, εταιρεία επενδύσεων, επιχειρηματικών συμμετοχών και οργανισμός συλλογικών επενδύσεων καθώς και συναφή επενδυτικά σχήματα, εταιρεία συμβούλων επενδύσεων ή μεσιτών επενδύσεων ή διαχείρισης επενδύσεων, χρηματιστηριακή ή άλλη συναφής επιχείρηση, ασφαλιστική εταιρεία ή οποιαδήποτε άλλη επιχείρηση επιδιώκει συναφείς ή παρεμφερείς με τις ανωτέρω δραστηριότητες, ή

(iii) οι Κινητές Αξίες του είναι εισηγμένες ή διαπραγματεύονται σε χρηματιστήριο ή αγορά των ΗΠΑ ή / και έχει την υποχρέωση να υποβάλει αναφορές, οικονομικές καταστάσεις ή άλλα έγγραφα στο United States Securities and Exchange Commission (SEC) σύμφωνα με τις σχετικές διατάξεις (Section 13 of the US Securities and Exchange Act 1934).

4.4 Απαίτηση

ορίζεται:

(α) οποιαδήποτε έγγραφη χρηματική απαίτηση, αγωγή ή άλλο ένδικο βοήθημα ενώπιον των αστικών, διοικητικών δικαστηρίων, διαιτητικής, διοικητικής ή άλλης επίσημης αρχής για χρηματική αποζημίωση ή άλλη αποκατάσταση, ή

(β) οποιαδήποτε ποινική διαδικασία, ή

(γ) οποιαδήποτε Απαίτηση Κινητών Αξιών,

που εγείρεται εναντίον του Ασφαλισμένου αναφορικά με συγκεκριμένη Άδικη Πράξη, ή

οποιαδήποτε Έρευνα, ή

απόφαση έκδοσης Ασφαλισμένου Προσώπου σε άλλη χώρα, ή

οποιαδήποτε διαδικασία που έχει ως σκοπό την έκδοση Απόφασης Ασφαλιστικών Μέτρων ή την επιβολή Μέτρων Ποινικού Χαρακτήρα κατά του Ασφαλισμένου Προσώπου

4.5 Απαίτηση ΗΠΑ

ορίζεται κάθε Απαίτηση, η οποία εγείρεται στις Ηνωμένες Πολιτείες της Αμερικής (Η.Π.Α.) ή βασίζεται στο δίκαιο των Η.Π.Α ή αναφέρεται σε πράξεις, παραλείψεις και γεγονότα που έλαβαν χώρα στις Η.Π.Α. Στην έννοια των Η.Π.Α. συμπεριλαμβάνονται όλες οι Πολιτείες, τα εδάφη και οι επικράτειες των Ηνωμένων Πολιτειών της Αμερικής.

4.6 Απαίτηση Κινητών Αξιών

(i) ορίζεται η έγγραφη χρηματική απαίτηση, αγωγή ή άλλο ένδικο βοήθημα ενώπιον των αστικών, ποινικών, διοικητικών δικαστηρίων, διαιτητικής, διοικητικής ή άλλης επίσημης αρχής που εγείρεται κατά του Ασφαλισμένου, η οποία επικαλείται παράβαση των διατάξεων της εκάστοτε ισχύουσας νομοθεσίας που αφορούν στις Κινητές Αξίες (συμπεριλαμβανομένων, ενδεικτικά και χωρίς περιορισμό της γενικότητας των ανωτέρω, των διατάξεων περί αγοράς, πώλησης, προσφοράς και προσέλκυσης προσφοράς για αγορά ή πώληση Κινητών Αξιών) και που:

(ii) εγείρει κάθε φυσικό ή νομικό πρόσωπο αναφορικά με την αγορά ή πώληση ή προσφορά ή προσέλκυση προσφοράς για αγορά ή πώληση Κινητών Αξιών της Εταιρείας, ή

(iii) εγείρει κάθε κάτοχος Κινητών Αξιών της Εταιρείας αναφορικά με δικαιώματα που έχει ως κάτοχος Κινητών Αξιών που έχουν εκδοθεί από την Εταιρεία, ή

(iv) εγείρεται για λογαριασμό της Εταιρείας από τον κάτοχο Κινητών Αξιών της Εταιρείας (derivative action), εφόσον τούτο προβλέπεται από το εφαρμοστέο δίκαιο της Απαίτησης.

Η Απαίτηση Κινητών Αξιών δεν περιλαμβάνει: (i) διοικητικά ή συναφή μέτρα και κυρώσεις (ενδεικτικά και χωρίς περιορισμό των ανωτέρω αναφέρονται μέτρα, κυρώσεις και πρόστιμα της επιτροπής κεφαλαιαγοράς και του χρηματιστηρίου αξιών) κατά της Εταιρείας, καθώς και έρευνες που διεξάγονται στις υποθέσεις της Εταιρείας, ή (ii) Εργατική Απαίτηση σε σχέση με δικαιώματα προαίρεσης και τα εξ αυτών δικαιώματα και υποχρεώσεις.

4.7 Απαλλαγή

ορίζεται το ποσό που αναφέρεται στο στοιχείο 6 του Πίνακα Ασφάλισης.

4.8 Απόφαση Ασφαλιστικών Μέτρων – Μέτρα ποινικού χαρακτήρα

Απόφαση Ασφαλιστικών Μέτρων

ορίζεται κάθε δικαστική απόφαση, πράξη της δικαστικής ή άλλης επίσημης αρχής κατά του Ασφαλισμένου Προσώπου που επιβάλλει στο Ασφαλισμένο Πρόσωπο:

(i) απαγόρευση νομικής και πραγματικής μεταβολής ή συντηρητική κατάσχεση ή οποιοδήποτε άλλο ασφαλιστικό μέτρο ή βάρος που εμποδίζει το Ασφαλισμένο Πρόσωπο να ασκήσει τα πλήρη δικαιώματα ιδιοκτησίας και ελέγχου που έχει επί της κινητής και ακίνητης περιουσίας του, ή

(ii) στέρηση άσκησης των καθηκόντων του ως μέλος του διοικητικού συμβουλίου ή άλλο διευθυντικό στέλεχος της Εταιρείας.

Μέτρα ποινικού χαρακτήρα

ορίζονται κάθε δικαστική απόφαση, πράξη της εισαγγελικής, δικαστικής ή άλλης επίσημης αρχής κατά του Ασφαλισμένου Προσώπου που επιβάλλει στο Ασφαλισμένο Πρόσωπο:

(iii) νόμιμη προσωρινή κράτηση, προφυλάκιση, περιορισμό κατ’ οίκο ή άλλο περιοριστικό όρο, ή

(iv) το μέτρο της απέλασης μετά από την για οποιοδήποτε λόγο ανάκληση νόμιμης άδειας παραμονής, εκτός από αυτόν της ποινικής καταδίκης του.

4.9 Ασφαλισμένο Πρόσωπο

ορίζεται κάθε φυσικό πρόσωπο το οποίο κατά τη διάρκεια της Περιόδου Ασφάλισης ήταν, είναι ή γίνεται:

(i) μέλος του διοικητικού συμβουλίου ή άλλο διευθυντικό στέλεχος της Εταιρείας,

(ii) Υπάλληλος της Εταιρείας,

(iii) Διευθυντής Ανεξάρτητου Οργανισμού.

αλλά μόνο στην περίπτωση και στο μέτρο που το Ασφαλισμένο Πρόσωπο τελεί υπό τις ανωτέρω ιδιότητες.

Διευκρινίζεται ότι οι ορκωτοί ελεγκτές, σύνδικοι, εκκαθαριστές, αναγκαστικοί διαχειριστές, σύμβουλοι, ή άλλα πρόσωπα ανάλογης ιδιότητας που δεν έχουν σχέση εξαρτημένης εργασίας με την Εταιρεία δεν εμπίπτουν στην έννοια του Ασφαλισμένου Προσώπου.

4.10 Ασφαλισμένος

ορίζεται κάθε Εταιρεία και κάθε Ασφαλισμένο Πρόσωπο.

4.11 Ασφαλιστήριο

ορίζεται η παρούσα ασφαλιστική σύμβαση, συμπεριλαμβανομένων των συνημμένων ειδικών όρων και παραρτημάτων, τα οποία αποτελούν αναπόσπαστο τμήμα της.

4.12 Ασφαλιστής

ορίζεται η Ασφαλιστική Εταιρεία, η οποία αναφέρεται στο στοιχείο 10 του Πίνακα Ασφάλισης.

4.13 Διευθυντής Ανεξάρτητου Οργανισμού

ορίζεται κάθε φυσικό πρόσωπο, το οποίο μετά από έγγραφη πρόταση της Εταιρείας, κατά διάρκεια της Περιόδου Ασφάλισης ήταν, είναι ή γίνεται μέλος της διοίκησης, διαχειριστής, θεματοφύλακας ή έχει παρόμοια θέση σε Ανεξάρτητο Οργανισμό.

4.14 Έξοδα Αποτροπής Ασφαλιστικών Μέτρων ή Μέτρων ποινικού χαρακτήρα

ορίζεται η εύλογη αμοιβή δικηγόρων και τα έξοδα που κατέβαλε το Ασφαλισμένο Πρόσωπο με την προηγούμενη έγγραφη έγκριση του Ασφαλιστή για την αποφυγή της έκδοσης Απόφασης Ασφαλιστικών Μέτρων ή της επιβολής Μέτρων ποινικού χαρακτήρα ή για την απόρριψη, μεταρρύθμιση ή ανάκληση Απόφασης Ασφαλιστικών Μέτρων που εκδόθηκε κατά την Περίοδο Ασφάλισης ή Μέτρων Ποινικού Χαρακτήρα που επιβλήθηκαν κατά την Περίοδο Ασφάλισης.

4.15 Έξοδα Εγγύησης

ορίζονται τα εύλογα έξοδα και κόστος (τόκοι, αμοιβή τραπέζης κτλ), αλλά όχι το κεφάλαιο ή οποιαδήποτε εξασφάλιση απαιτείται, για την έκδοση της εγγυοδοσίας ή σχετικού πιστωτικού μέσου, που επιβάλλεται στο Ασφαλισμένο Πρόσωπο ως περιοριστικός όρος κατά την Περίοδο Ασφάλισης σε σχέση με Απαίτηση που καλύπτεται από το Ασφαλιστήριο ή σε αντικατάσταση Απόφασης Ασφαλιστικών Μέτρων ή Μέτρων ποινικού χαρακτήρα

4.16 Έξοδα Έκδοσης (Extradition Costs)

ορίζονται οι εύλογες αμοιβές, δαπάνες και έξοδα, που προκαλούνται με την προηγούμενη γραπτή συναίνεση του Ασφαλιστή

Σχετικά με κάθε διαδικασία έκδοσης ή σχετική προσφυγή, οποιεσδήποτε αιτήσεις περί αμφισβητήσεως του καθορισμού δικαιοδοσίας κατά την εφαρμογή οποιουδήποτε νόμου εκδόσεως, οποιαδήποτε αμφισβήτηση εναντίον αποφάσεως εκδόσεως από τις αρμόδιες αρχές ή αιτήσεις ενώπιον του Ευρωπαϊκού Δικαστηρίου Ανθρωπίνων Δικαιωμάτων ή συναφούς δικαστηρίου σε άλλη δικαιοδοσία.

(i) α) κάθε συμβούλου διαχείρισης κρίσεων και/ή φορολογικού συμβούλου, ο οποίος προσλαμβάνεται από Ασφαλισμένο Πρόσωπο αποκλειστικά και σε άμεση σχέση με τις αναφερόμενες υπό (i) ανωτέρω διαδικασίες.

(ii) β) συμβούλων δημοσίων σχέσεων οι οποίοι προσλαμβάνονται από Ασφαλισμένο Πρόσωπο και τα οποία προκαλούνται αποκλειστικά και σε άμεση σχέση με διαδικασίες έκδοσης εναντίον αυτού του Ασφαλισμένου Προσώπου.

4.17 Έξοδα Έρευνας

ορίζονται οι εύλογες και απαραίτητες αμοιβές, έξοδα και δαπάνες, που πραγματοποιούνται αναφορικά με την προετοιμασία και παράσταση του Ασφαλισμένου Προσώπου σε Έρευνα μετά από προηγούμενη έγγραφη συναίνεση του Ασφαλιστή. Τα Έξοδα Έρευνας δεν περιλαμβάνουν αμοιβές, μισθούς ή άλλου είδους αποζημίωση των Ασφαλισμένων Προσώπων καθώς και αποζημίωση ή οποιαδήποτε έξοδα της Εταιρείας.

4.18 Έξοδα Προστασίας και Αποκατάστασης Φήμης

ορίζονται η εύλογη αμοιβή και τα έξοδα που κατέβαλε το Ασφαλισμένο Πρόσωπο σε σύμβουλο δημοσίων σχέσεων που προσέλαβε μετά από έγγραφη έγκριση του Ασφαλιστή για να αποκαταστήσει και προστατεύσει τη φήμη και υπόληψή του μετά από την τελεσίδικη απόρριψη Απαίτησης που ηγέρθηκε εναντίον του.

4.19 Έξοδα Υπεράσπισης

ορίζονται οι εύλογες και απαραίτητες αμοιβές, έξοδα και δαπάνες που πραγματοποιούνται από ή για λογαριασμό του Ασφαλισμένου με την προηγούμενη έγγραφη συναίνεση του Ασφαλιστή για τη μελέτη, υπεράσπιση και τυχόν συμβιβασμό της Απαίτησης. Τα Έξοδα Υπεράσπισης δεν περιλαμβάνουν αμοιβές, μισθούς ή άλλου είδους αποζημίωση των Ασφαλισμένων Προσώπων καθώς και αποζημίωση ή άλλα έξοδα της Εταιρείας.

4.20 Εργατική Απαίτηση

ορίζεται η Απαίτηση που εγείρεται κατά Ασφαλισμένου Προσώπου και σχετίζεται με θέματα απασχόλησης προσωπικού που εμπίπτουν σε μία ή περισσότερες από τις κατωτέρω περιπτώσεις:

(i) παράνομη ή/και καταχρηστική καταγγελία ή λύση της σύμβασης εξαρτημένης εργασίας, εξαιρουμένων των αξιώσεων για αποζημίωση απόλυσης, μισθούς υπερημερίας, δεδουλευμένες αποδοχές, κάθε είδους επιδόματα και παροχές, όπως ιδιωτικές ασφαλίσεις σύνταξης και ιατροφαρμακευτικής περίθαλψης, δικαιώματα προαίρεσης σε μετοχές (stock options) ή άλλα συναφή προγράμματα καθώς και κοινωνικοασφαλιστικές εισφορές.

(ii) μεροληπτική διάκριση (discrimination),

(iii) παραπλανητικές δηλώσεις, δημοσιεύσεις, αγγελίες ή διαφημίσεις σε σχέση με την εργατική απασχόληση,

(iv) παράνομη άρνηση πρόσληψης ή προαγωγής, παράνομη στέρηση επαγγελματικής ευκαιρίας, παράνομη πειθαρχική ποινή, πλημμελής αξιολόγηση απόδοσης,

(v) σεξουαλική παρενόχληση εντός του εργασιακού χώρου,

(vi) παραβίαση προσωπικού απορρήτου και προσωπικών δεδομένων,

(vii) δυσφήμηση, προσβολή της προσωπικότητας, πρόκληση ηθικής βλάβης

που διαπράττεται ή φέρεται να διαπράττεται σε βάρος πρώην, υφιστάμενου ή υποψήφιου Υπαλλήλου ή Ασφαλισμένου Προσώπου σε σχέση με την πραγματική ή προσδοκώμενη απασχόληση του ως εργαζόμενου στην Εταιρεία.

4.21 Έρευνα

ορίζεται κάθε επίσημη εξέταση, έρευνα ή ανάκριση που διενεργείται στις υποθέσεις της Εταιρείας ή αφορά Ασφαλισμένα Πρόσωπα λόγω της ιδιότητάς τους αυτής στην Εταιρεία, εφόσον αυτά είναι εκ του νόμου υποχρεωμένα να παραστούν στην έρευνα ή καλούνται εγγράφως προς τούτο από την αρμόδια αρχή για έρευνα που στρέφεται στο πρόσωπό τους. Διευκρινίζεται ότι η Έρευνα θεωρείται ότι διενεργείται για πρώτη φορά κατά το χρόνο που το Ασφαλισμένο Πρόσωπο υποχρεώθηκε για πρώτη φορά να παραστεί σ’ αυτή ή κλήθηκε εγγράφως προς τούτο.

Η Έρευνα δεν περιλαμβάνει ανακρίσεις, εξετάσεις ή έρευνες που πραγματοποιούνται σε επίπεδο κλάδου στον οποίο δραστηριοποιείται η Εταιρεία.

4.22 Εταιρεία

ορίζεται ο Λήπτης της Ασφάλισης που αναφέρεται στο στοιχείο 1 του Πίνακα Ασφάλισης καθώς και οι Θυγατρικές αυτού.

4.23 Ετήσιο Ολικό Ασφάλιστρο

ορίζεται το συνολικό ετήσιο ασφάλιστρο που αναφέρεται στο στοιχείο 7 του Πίνακα Ασφάλισης, συμπεριλαμβανομένου του ασφαλίστρου που μπορεί να προβλέπεται σε πρόσθετες πράξεις του παρόντος.

4.24 Ζημία

ορίζεται:

(i) η επιδικασθείσα χρηματική αποζημίωση, συμπεριλαμβανομένης της χρηματικής ικανοποίησης για ηθική βλάβη, δυνάμει τελεσίδικης δικαστικής ή διαιτητικής απόφασης που έχει εκδοθεί σε βάρος του Ασφαλισμένου κατ’ αποδοχή Απαίτησης που είχε εγερθεί εναντίον του και καλύπτεται σύμφωνα με τους όρους του Ασφαλιστηρίου,

(ii) το χρηματικό ποσό στο οποίο επήλθε συμβιβασμός της Απαίτησης, εφόσον ο συμβιβασμός έγινε μετά από προηγούμενη έγγραφη συναίνεση του Ασφαλιστή,

(iii) τα δικαστικά έξοδα στα οποία καταδικάστηκε ο Ασφαλισμένος, αλλά μόνο κατ’ αντιστοιχία με τις καλυπτόμενες από το Ασφαλιστήριο Απαιτήσεις,

(iv) τα Έξοδα Υπεράσπισης, Έξοδα Έρευνας, Έξοδα Έκδοσης, Έξοδα Εγγύησης, Έξοδα Αποτροπής Ασφαλιστικών Μέτρων ή Μέτρων Ποινικού Χαρακτήρα, και Έξοδα Προστασίας και Αποκατάστασης Φήμης.

(v) Σε περίπτωση κατά την οποίας με βάση το δίκαιο σύμφωνα με το οποίο έχει κριθεί η Απαίτηση, προβλέπονται “non-compensatory damages including punitive, exemplary, aggravated or multiple damages” (αποζημίωση που δεν δίδεται για την αποκατάσταση της ζημίας, συμπεριλαμβανομένης της «παραδειγματικής», «σωρευτικής» και «πολλαπλής» αποζημίωσης) ή άλλης παρόμοιας αποζημίωσης, η ως άνω αποζημίωση θα συμπεριλαμβάνεται στην έννοια της Ζημίας.

Η Ζημία δεν περιλαμβάνει:

(i) τέλη και φόρους,

(ii) αποζημίωση απόλυσης, μισθούς υπερημερίας, δικαιώματα προαίρεσης, και οποιουδήποτε είδους αποζημίωση σχετικά με εργατικές παροχές,

(iii) οποιοδήποτε ποσόν το οποίο ο Aσφαλισμένος δεν υποχρεούται από το νόμο να καταβάλει και δεν εμπίπτει στις Ασφαλιστικές καλύψεις του Ασφαλιστηρίου

(iv) αποζημίωση για ευθύνη και πράγματα τα οποία εκ του νόμου δεν είναι ασφαλίσιμα

(v) ψυχική οδύνη, αποθετική ζημία, πρόστιμα, χρηματικές ποινές και εξαγορά ποινής

4.25 Ημερομηνία Αναδρομικής Ισχύος

ορίζεται η ημερομηνία που αναφέρεται στο στοιχείο 8 του Πίνακα Ασφάλισης.

4.26 Θυγατρική

ορίζεται :

(i) η κατά την έννοια του άρθρου 42ε παρ. 5 του Κ.Ν. 2190/1920 θυγατρική εταιρεία του Λήπτη της Ασφάλισης κατά την ημέρα έναρξης ισχύος του Ασφαλιστηρίου ή για τους σκοπούς της Επέκτασης Κάλυψης 4.1 κατά τη διάρκεια της Περιόδου Ασφάλισης, ή

(ii) κάθε επιχείρηση στην οποία ο Λήπτης της Ασφάλισης έχει άμεσα ή έμμεσα μέσω άλλων εταιρειών:

(i) τον έλεγχο του διορισμού του διοικητικού συμβουλίου, ή

(ii) τον έλεγχο περισσοτέρου από το ήμισυ των δικαιωμάτων ψήφου στη γενική συνέλευση των μετόχων, ή

(iii) στην κατοχή του περισσότερο από το ήμισυ του καταβεβλημένου μετοχικού κεφαλαίου

κατά την ημέρα έναρξης ισχύος του Ασφαλιστηρίου ή για τους σκοπούς της Επέκτασης Κάλυψης 4.1 κατά τη διάρκεια της Περιόδου Ασφάλισης.

4.27 Κινητές Αξίες

ορίζονται κάθε μετοχή, μερίδιο ή ομόλογο ή άλλη κινητή αξία που ενσωματώνει δικαίωμα συμμετοχής στο μετοχικό κεφάλαιο μίας Εταιρείας ή αξίωση χρηματικής ή άλλης καταβολής από την Εταιρεία.

4.28 Λήπτης της Ασφάλισης

ορίζεται η εταιρεία που αναγράφεται στο στοιχείο 1 του Πίνακα Ασφάλισης.

4.29 Όριο Ευθύνης

ορίζεται το ποσό που αναφέρεται στο στοιχείο 3 του Πίνακα Ασφάλισης.

4.30 Πίνακας Ασφάλισης

ορίζεται ο πίνακας ασφάλισης που παρατίθεται στην αρχή του Ασφαλιστηρίου και που αποτελεί αναπόσπαστο μέρος του Ασφαλιστηρίου.

4.31 Περίοδος Ασφάλισης

ορίζεται η χρονική περίοδος από την ημερομηνία έναρξης μέχρι την ημερομηνία λήξης του Ασφαλιστηρίου, σύμφωνα με τα οριζόμενα στο στοιχείο 2 του Πίνακα Ασφάλισης.

4.32 Πρόσθετη Περίοδος Γνωστοποίησης

ορίζεται η χρονική περίοδος που ακολουθεί χωρίς διαλείμματα την Περίοδο Ασφάλισης κατά τη διάρκεια της οποίας μπορεί να γνωστοποιηθεί εγγράφως στον Ασφαλιστή κάθε Απαίτηση που εγείρεται για πρώτη φορά κατά την Περίοδο Ασφάλισης ή κατά τη διάρκεια αυτής της περιόδου, αναφορικά με:

(i) Άδικη Πράξη που τελέστηκε (ή φέρεται ότι τελέστηκε) μετά την Ημερομηνία Αναδρομικής Ισχύος και πριν από τη λήξη της Περιόδου Ασφάλισης

(ii) Έρευνα, απόφαση έκδοσης Ασφαλισμένου Προσώπου σε άλλη χώρα ή Απόφαση Ασφαλιστικών μέτρων ή Μέτρα Ποινικού Χαρακτήρα, που σχετίζονται με γεγονότα που συνέβησαν ή προέκυψαν για πρώτη φορά μετά την Ημερομηνία Αναδρομικής Ισχύος και πριν από τη λήξη της Περιόδου Ασφάλισης

Η έγγραφη γνωστοποίηση της ως άνω Απαίτησης θα γίνεται σύμφωνα με τα οριζόμενα στην παράγραφο 7.1 του Ασφαλιστηρίου.

Η Πρόσθετη Περίοδος Γνωστοποίησης δεν θα ισχύει σε περίπτωση καταγγελίας του Ασφαλιστηρίου ή μη καταβολής του Ετήσιου Ολικού Ασφαλίστρου.

4.33 Σωματικές Βλάβες και Υλικές Ζημιές

ορίζεται κάθε σωματική βλάβη, ασθένεια, αρρώστια, ανικανότητα, θάνατος, ψυχική οδύνη, υλική ζημία, ζημία ή απώλεια κινητής ή ακίνητης περιουσίας, συμπεριλαμβανομένης της αποζημίωσης για απώλεια χρήσης αυτών και της ηθικής βλάβης συνεπεία των ανωτέρω.

4.34 Υπάλληλος

ορίζεται οποιοδήποτε φυσικό πρόσωπο το οποίο τελεί σε σχέση εξαρτημένης εργασίας με την Εταιρεία. Στην έννοια του Υπαλλήλου περιλαμβάνεται κάθε φυσικό πρόσωπο πλήρους, μειωμένης, εποχιακής ή προσωρινής απασχόλησης. Εξαιρούνται, όμως, τα πρόσωπα που απασχολούνται μέσω εταιρειών μίσθωσης προσωπικού, οι ανεξάρτητοι εργολάβοι, σύμβουλοι, οι μεσίτες, πράκτορες, παραγγελιοδόχοι, προμηθευτές και αντιπρόσωποι της Εταιρείας καθώς και οι προστηθέντες αυτών.

4.35 Υπερβάλλον Όριο Ευθύνης

ορίζεται το ποσό που αναφέρεται στο στοιχείο 5 του Πίνακα Ασφάλισης και που είναι διαθέσιμο για κάθε Μη Εκτελεστικό Μέλος του Διοικητικού Συμβουλίου του Λήπτη της Ασφάλισης όταν έχουν εξαντληθεί όλα τα παρακάτω:

(i) το Όριο Ευθύνης, και

(ii) το συνολικό όριο ασφαλιστικής ευθύνης κάθε άλλου ασφαλιστηρίου, είτε αυτό αποτελεί ασφάλεια υπερβάλλοντος είτε όχι, και

(iii) κάθε άλλη δυνατή αποζημίωση για τη Ζημία που υπέστη το Μη Εκτελεστικό Μέλος του Διοικητικού Συμβουλίου, συμπεριλαμβανομένης της αποζημίωσης από την Εταιρεία.

5 ΑΠΑΙΤΗΣΕΙΣ

5.1 ΓΝΩΣΤΟΠΟΙΗΣΗ ΑΠΑΙΤΗΣΕΩΝ ΚΑΙ ΠΕΡΙΣΤΑΤΙΚΩΝ

Ο Ασφαλισμένος υποχρεούται να γνωστοποιήσει εγγράφως στον Ασφαλιστή κάθε Απαίτηση το γρηγορότερο δυνατό και σε κάθε περίπτωση εντός οκτώ (8) ημερών από την ημερομηνία, που αυτή έγινε γνωστή στον Ασφαλισμένο. Η γνωστοποίηση αυτή γίνεται είτε κατά την Περίοδο Ασφάλισης, είτε κατά την Πρόσθετη Περίοδο Γνωστοποίησης (αν ισχύει), είτε σύμφωνα με τα όσα ορίζονται στην παράγραφο 7.2 Συνδεδεμένες Απαιτήσεις και Περιστατικά. Ειδικά για Απαιτήσεις οι οποίες ηγέρθησαν για πρώτη φορά πριν από τη λήξη της Περιόδου Ασφάλισης ή της Πρόσθετης Περιόδου Γνωστοποίησης (αν ισχύει) και εφόσον δεν έχει περάσει διάστημα μεγαλύτερο των 60 ημερών από την ημερομηνία έγερσης της Απαίτησης η γνωστοποίηση της Απαίτησης μπορεί να γίνει εντός 60 ημερών από το τέλος της Περιόδου Ασφάλισης ή Πρόσθετης Περιόδου Γνωστοποίησης (αν ισχύει).

Ο Ασφαλισμένος δύναται να γνωστοποιήσει εγγράφως στον Ασφαλιστή εντός της Περιόδου Ασφάλισης, οποιοδήποτε γεγονός ή περιστατικό, το οποίο μπορεί εύλογα να θεωρηθεί ότι θα οδηγήσει στην έγερση Απαίτησης μαζί με πλήρεις πληροφορίες σχετικά με τις ημερομηνίες, τα εμπλεκόμενα πρόσωπα, τα περιστατικά και οποιαδήποτε συμπληρωματική πληροφορία ζητηθεί από τον Ασφαλιστή.

Όλες οι γνωστοποιήσεις που αφορούν σε Απαιτήσεις και γεγονότα ή περιστατικά τα οποία μπορεί εύλογα να οδηγήσουν σε Απαίτηση πρέπει να γίνονται εγγράφως στη διεύθυνση που αναγράφεται στο στοιχείο 10 του Πίνακα Ασφάλισης.

5.2 ΣΥΝΔΕΔΕΜΕΝΕΣ ΑΠΑΙΤΗΣΕΙΣ ΚΑΙ ΠΕΡΙΣΤΑΤΙΚΑ

Στην περίπτωση που ο Ασφαλισμένος γνωστοποιήσει οποιαδήποτε Απαίτηση ή οποιοδήποτε γεγονός μπορεί εύλογα να οδηγήσει σε Απαίτηση (σύμφωνα με τα όσα ορίζονται στην παράγραφο 7.1 Γνωστοποίηση Απαιτήσεων και Περιστατικών), τότε κάθε Απαίτηση που θα εγερθεί οποιαδήποτε στιγμή μεταγενέστερα (ακόμα και μετά τη λήξη της Περιόδου Ασφάλισης ή της Πρόσθετης Περιόδου Γνωστοποίησης), και η οποία στηρίζεται, βασίζεται ή οφείλεται στα ίδια πραγματικά περιστατικά ή γεγονότα με αυτά της πρώτης γνωστοποίησης, θα θεωρείται ότι εγέρθηκε κατά του Ασφαλισμένου και ότι γνωστοποιήθηκε στον Ασφαλιστή κατά το χρόνο της πρώτης γνωστοποίησης.

Περισσότερες από μία Απαιτήσεις οι οποίες προκύπτουν από, σχετίζονται με, ή βασίζονται στα ίδια πραγματικά περιστατικά, είναι συναφείς ή έχουν την ίδια πραγματική αιτία, θα θεωρούνται για τους σκοπούς του Ασφαλιστηρίου ως μία μοναδική Απαίτηση, ανεξάρτητα από το εάν οι Απαιτήσεις έχουν εγερθεί κατά του ίδιου ή διαφορετικών Ασφαλισμένων, από τους ίδιους ή διαφορετικούς ενάγοντες και έχουν την ίδια ή διαφορετική νομική βάση.

5.3 ΤΡΟΠΟΣ ΔΙΕΞΑΓΩΓΗΣ ΥΠΕΡΑΣΠΙΣΗΣ

Οι Ασφαλισμένοι οφείλουν να μεριμνούν οι ίδιοι για την άμυνα και απόκρουση των Απαιτήσεων που καλύπτονται με το Ασφαλιστήριο. Διευκρινίζεται ότι ο Ασφαλιστής δεν αναλαμβάνει υποχρέωση υπεράσπισης οποιασδήποτε από τις ανωτέρω Απαιτήσεις. Προκειμένου, όμως, να ισχύσει η κάλυψη του Ασφαλιστηρίου, ο Ασφαλιστής θα έχει δικαίωμα και ο Ασφαλισμένος υποχρέωση και ασφαλιστικό βάρος να ενημερώνει προηγουμένως και να συνεργάζεται πλήρως με τον Ασφαλιστή για την άμυνα, απόκρουση, διαπραγματεύσεις ή συμβιβασμό οποιασδήποτε Απαίτησης. Σε περίπτωση Απαίτησης, ο Ασφαλισμένος οφείλει να προβεί σε εύλογες ενέργειες για τον περιορισμό και αποφυγή της Ζημίας. Η ευθύνη του Ασφαλιστή για την κάλυψη της Ζημίας, που προκύπτει από Απαίτηση τελεί υπό την αίρεση, ότι οι Ασφαλισμένοι δε θα προβούν σε ομολογίες και δεν θα παραδεχτούν καμία ευθύνη και δε θα συμβιβαστούν αναφορικά με καμία Απαίτηση, καθώς και ότι δε θα προβούν σε κανενός είδους άλλα έξοδα που ενδεχομένως καλύπτονται από το Ασφαλιστήριο, συμπεριλαμβανομένων των Εξόδων Υπεράσπισης χωρίς την προηγούμενη έγγραφη συναίνεση του Ασφαλιστή (με μοναδική εξαίρεση τα όσα ορίζονται στην Πρόσθετη Συμπληρωματική Κάλυψη 4.6 ΕΠΕΙΓΟΝΤΑ ΕΞΟΔΑ ΥΠΕΡΑΣΠΙΣΗΣ). Μόνο οι συμβιβασμοί, οι συνομολογημένες αποφάσεις, τα Έξοδα Υπεράσπισης, τα Έξοδα Αποτροπής Ασφαλιστικών Μέτρων ή Μέτρων Ποινικού Χαρακτήρα, τα Έξοδα Εγγύησης, τα Έξοδα Έκδοσης, τα Έξοδα Έρευνας, και τα Έξοδα Προστασίας και Αποκατάστασης Φήμης, τα οποία έχουν εγκριθεί εγγράφως από τον Ασφαλιστή, θα καταβάλλονται ως Ζημία σύμφωνα με τους όρους του Ασφαλιστηρίου. Ο Ασφαλιστής δε θα πρέπει να καθυστερεί αδικαιολόγητα να δώσει την συναίνεση του, υπό την προϋπόθεση, όμως, ότι θα του έχει δοθεί το δικαίωμα να συμμετάσχει κατά το στάδιο υπεράσπισης / απόκρουσης της Απαίτησης και των διαπραγματεύσεων για τυχόν συμβιβασμό αυτής, προκειμένου να αποφασίσει εάν θα δώσει τη συναίνεσή του ή όχι.

Ο Ασφαλισμένος οφείλει να συνεργάζεται πλήρως με τον Ασφαλιστή και να του παρέχει όλες τις πληροφορίες, που μπορεί εύλογα να ζητήσει. Η κάλυψη που παρέχει το Ασφαλιστήριο τελεί υπό την αίρεση της εκπλήρωσης όλων των υποχρεώσεων που βαρύνουν τους Ασφαλισμένους. Ο Ασφαλιστής μπορεί να διενεργεί έρευνες, να διεξάγει διαπραγματεύσεις, και μετά από έγγραφη συναίνεση του Ασφαλισμένου, να συμβιβάζει οποιαδήποτε Απαίτηση, εφόσον αυτό έχει συμφωνηθεί μεταξύ των μερών που δικαιούνται αποζημίωσης ή έχει προταθεί με σχετική γνωμοδότηση του νομικού συμβούλου του Ασφαλιστή. Εάν ο Ασφαλισμένος αρνείται ή καθυστερεί να δώσει τη συναίνεσή του εντός αντικειμενικά εύλογης προθεσμίας σχετικά με αυτόν τον συμβιβασμό, η ευθύνη του Ασφαλιστή για τη εν λόγω Ζημία δε θα υπερβαίνει το ποσό, για το οποίο ο Ασφαλιστής θα πετύχαινε συμβιβασμό της Απαίτησης πλέον των Εξόδων Υπεράσπισης, τα οποία έχουν προκύψει μέχρι την ημερομηνία της πραγματικής ή τεκμαιρόμενης εκ της καθυστερήσεως άρνησης.

Ο Ασφαλιστής θα εγκρίνει ξεχωριστή νομική εκπροσώπηση για κάθε Ασφαλισμένο στην περίπτωση που αυτό απαιτείται λόγω ουσιώδους σύγκρουσης συμφερόντων μεταξύ των Ασφαλισμένων.

Σε περίπτωση που η Εταιρεία εγείρει Απαίτηση κατά Ασφαλισμένου Προσώπου, ο Ασφαλιστής δεν θα υποχρεούται να ενημερώνει ή να επικοινωνεί με άλλα Ασφαλισμένα Πρόσωπα ή την Εταιρεία αναφορικά με την εν λόγω Απαίτηση.

Στην περίπτωση και στο βαθμό που τελικά καθορίζεται ότι ο Ασφαλισμένος δε δικαιούται αποζημίωση για τη Ζημία σύμφωνα με το Ασφαλιστήριο, ο Ασφαλισμένος θα υποχρεούται στην επιστροφή του ποσού που κατέβαλλε ο Ασφαλιστής.

5.4 ΠΡΟΚΑΤΑΒΟΛΗ ΕΞΟΔΩΝ ΥΠΕΡΑΣΠΙΣΗΣ

Ο Ασφαλιστής θα προκαταβάλει στον Ασφαλισμένο τα καλυπτόμενα Έξοδα Υπεράσπισης σύμφωνα με την πρόοδο της εξέλιξης του χειρισμού της Απαίτησης και τηρουμένων πάντα των προβλέψεων του Ασφαλιστηρίου για το Όριο Ευθύνης, τα επιμέρους ανώτατα όρια ευθύνης και τις Απαλλαγές. Ο Ασφαλιστής δεν θα υποχρεούται στην ανωτέρω προκαταβολή σε περίπτωση που δεν έχει υποχρέωση αποκατάστασης της Ζημίας σύμφωνα με τα οριζόμενα στο Ασφαλιστήριο. Στην περίπτωση που υπάρχει διαφωνία ως προς το ύψος των Εξόδων Υπεράσπισης, που θα προκαταβληθούν στον Ασφαλισμένο, τότε ο Ασφαλιστής θα προκαταβάλει τα Έξοδα Υπεράσπισης, που εκείνος θεωρεί εύλογα και δίκαια μέχρις ότου να συμφωνηθεί διαφορετικό ποσό μεταξύ των μερών ή μέχρις ότου αυτά αποφασιστούν σύμφωνα με τα προβλεπόμενα στο Ασφαλιστήριο.

Στην περίπτωση και στο βαθμό που ο Ασφαλισμένος δε δικαιούται αποζημίωση για τη Ζημία σύμφωνα με το Ασφαλιστήριο, ο Ασφαλισμένος θα υποχρεούται στην επιστροφή του ποσού που προκατέβαλε ο Ασφαλιστής σύμφωνα με τα ανωτέρω.

5.5 ΠΛΗΡΩΜΕΣ ΕΞΟΔΩΝ

Ο Ασφαλιστής θα καταβάλλει τα Έξοδα Υπεράσπισης, τα Έξοδα Αποτροπής Ασφαλιστικών Μέτρων ή Μέτρων Ποινικού Χαρακτήρα, τα Έξοδα Εγγύησης, τα Έξοδα Έκδοσης, τα Έξοδα Έρευνας, και τα Έξοδα Προστασίας και Αποκατάστασης Φήμης εντός εύλογου χρονικού διαστήματος από την παραλαβή των σχετικών παραστατικών και αποδείξεων.

5.6 ΕΠΙΜΕΡΙΣΜΟΣ

Σε περιπτώσεις όπου μία Απαίτηση περιλαμβάνει περιπτώσεις και πρόσωπα που καλύπτονται καθώς και περιπτώσεις και πρόσωπα που δεν καλύπτονται από το Ασφαλιστήριο, θα συμφωνείται μεταξύ του Ασφαλισμένου και του Ασφαλιστή, εύλογος και δίκαιος επιμερισμός μεταξύ του ποσού της Ζημίας (συμπεριλαμβανομένου των Εξόδων Υπεράσπισης) που καλύπτεται και του ποσού της Ζημίας που δεν καλύπτεται από το Ασφαλιστήριο, λαμβάνοντας υπόψη τη σχετική νομική τεκμηρίωση της Απαίτησης και οικονομική έκθεση αναφορικά με τις καλυπτόμενες και τις μη καλυπτόμενες περιπτώσεις και πρόσωπα από το Ασφαλιστήριο.

5.7 ΣΕΙΡΑ ΚΑΤΑΒΟΛΗΣ ΑΠΟΖΗΜΙΩΣΕΩΝ

Σε περίπτωση Ζημίας, η οποία καλύπτεται από το Ασφαλιστήριο, ο Ασφαλιστής θα καταβάλει τις σχετικές αποζημιώσεις με τη σειρά που αυτές ζητούνται από τα Ασφαλισμένα Πρόσωπα κατά σειρά προτεραιότητας των σχετικών αιτημάτων. Στην περίπτωση που ο Ασφαλιστής εκτιμήσει ότι το Όριο Ευθύνης δεν επαρκεί για την αποζημίωση είτε ολόκληρης της Ζημίας, είτε όλων των Ζημιών, τότε ο Ασφαλιστής θα καταβάλλει τις αποζημιώσεις με την ακόλουθη προτεραιότητα:

(i) καταρχήν, θα αποζημιώσει τη Ζημία των Ασφαλισμένων Προσώπων που δεν έχουν αποζημιωθεί από την Εταιρεία κατά σειρά προτεραιότητας των σχετικών αιτημάτων.

(ii) ακολούθως και εφόσον το επιτρέπει το Όριο Ευθύνης, ο Ασφαλιστής δύναται να ζητήσει από το Λήπτη της Ασφάλισης να υποδείξει εγγράφως τη σειρά και τα ποσά των αποζημιώσεων που πρόκειται να καταβληθούν από τον Ασφαλιστή.

5.8 ΥΠΟΚΑΤΑΣΤΑΣΗ

Σε περίπτωση καταβολής αποζημίωσης αναφορικά με Απαίτηση σύμφωνα με τους όρους του Ασφαλιστηρίου, ο Ασφαλιστής υποκαθίσταται για το ποσό της αποζημίωσης σε όλα τα δικαιώματα του Ασφαλισμένου στην έκταση του ποσού που κατέβαλε ως αποζημίωση. Στα πλαίσια της υποκατάστασης και εφόσον τούτο προβλέπεται από το εφαρμοστέο δίκαιο της υποκατάστασης, ο Ασφαλιστής θα έχει δικαίωμα να ασκήσει τα ανωτέρω δικαιώματα στο όνομα του Ασφαλισμένου. Ο Ασφαλισμένος οφείλει να παρέχει στον Ασφαλιστή κάθε δυνατή βοήθεια, συμπεριλαμβανομένης της υπογραφής όλων των απαιτούμενων εγγράφων, και να ενεργεί κάθε τι αναγκαίο προκειμένου να διασφαλιστούν τα συμφέροντα του Ασφαλιστή, συμπεριλαμβανομένης της υπογραφής των εγγράφων, που απαιτούνται, προκειμένου ο Ασφαλιστής να καταθέσει αγωγή στο όνομα του Ασφαλισμένου, σύμφωνα με τα ανωτέρω. Ο Ασφαλισμένος δεν πρέπει να προβαίνει σε ενέργειες, που μπορεί να διακυβεύσουν τα δικαιώματα αυτά. Σε περίπτωση, που ο Ασφαλιστής μπορέσει να ανακτήσει ποσό μεγαλύτερο από το σύνολο της αποζημίωσης που κατέβαλε, το υπερβάλλον ποσό θα αποδίδεται στον Ασφαλισμένο, αφαιρουμένων των σχετικών εξόδων του Ασφαλιστή. Σε καμία περίπτωση ωστόσο, ο Ασφαλιστής δε θα έχει δικαίωμα υποκατάστασης κατά κάποιου Ασφαλισμένου Προσώπου σε σχέση με Απαίτηση, εκτός αν αποδεικνύεται ότι το Ασφαλισμένο Πρόσωπο και η Απαίτηση δεν καλύπτονται από το Ασφαλιστήριο λόγω εφαρμογής της εξαίρεσης 5.1 Διαφθορά και Δόλιες Πράξεις.

6 ΟΡΙΑ ΚΑΙ ΑΠΑΛΛΑΓΕΣ

6.1 ΣΥΝΟΛΙΚΟ ΑΝΩΤΑΤΟ ΌΡΙΟ ΕΥΘΥΝΗΣ

Το συνολικό ποσό, που θα καταβάλλεται από τον Ασφαλιστή για όλες τις καλύψεις του Ασφαλιστηρίου, για όλους τους Ασφαλισμένους και για όλες τις Απαιτήσεις (συμπεριλαμβανομένων των Απαιτήσεων που εμπίπτουν στην παράγραφο 7.2 Συνδεδεμένες Απαιτήσεις και Περιστατικά) σωρευτικά σε καμία περίπτωση δε θα ξεπερνά το Όριο Ευθύνης. Ο Ασφαλιστής και ο Λήπτης της Ασφάλισης συνάπτουν το Ασφαλιστήριο για επαγγελματικούς λόγους και συμφωνείται ρητά ότι τα διάφορα έξοδα που εμπίπτουν στις διάφορες καλύψεις και επεκτάσεις του Ασφαλιστηρίου, συμπεριλαμβανομένων των Εξόδων Υπεράσπισης, συμπεριλαμβάνονται και δεν αυξάνουν το Όριο Ευθύνης. Κατ’ εξαίρεση και σε σχέση μόνο με την Ασφαλιστική Κάλυψη 3.4 Προστασία Μη Εκτελεστικών Μελών του Δ.Σ, το Υπερβάλλον Όριο Ευθύνης είναι επιπλέον του Ορίου Ευθύνης και αφορά κάθε ένα Μη Εκτελεστικό Μέλος του Διοικητικού Συμβουλίου του Λήπτη της Ασφάλισης ξεχωριστά.

6.2 ΑΠΑΛΛΑΓΕΣ

Ο Ασφαλιστής θα καταβάλει μόνο το ποσό της Ζημίας, που υπερβαίνει το ποσό της Απαλλαγής που εφαρμόζεται σε κάθε περίπτωση του στοιχείου 6 του Πίνακα Ασφάλισης. Το ποσό της Απαλλαγής βαρύνει την Εταιρεία και παραμένει ανασφάλιστο. Σε περίπτωση που υφίσταται Ζημία από περισσότερες από μια Απαιτήσεις που εμπίπτουν στην έννοια της παραγράφου 7.2 Συνδεδεμένες Απαιτήσεις και Περιστατικά, θα εφαρμόζεται μόνο μία Απαλλαγή. Σε περίπτωση που μία Απαίτηση εμπίπτει σε περισσότερες από μία Απαλλαγές, όπως αυτές ορίζονται στο στοιχείο 6 του Πίνακα Ασφάλισης, τότε θα ισχύει μόνο η μεγαλύτερη Απαλλαγή.

Αν η Εταιρεία επιτρέπεται ή έχει υποχρέωση να αποζημιώσει το Ασφαλισμένο Πρόσωπο, αλλά δεν το κάνει εντός τριάντα (30) ημερών, τότε ο Ασφαλιστής θα προκαταβάλλει το ποσό της Ζημίας που εμπίπτει στο ποσό της Απαλλαγής. Το ποσό αυτό θα πρέπει να το καταβάλλει η Εταιρεία στον Ασφαλιστή το συντομότερο δυνατό.

6.3 ΥΠΑΡΞΗ ΑΛΛΗΣ ΑΣΦΑΛΕΙΑΣ ΚΑΙ ΔΥΝΑΤΟΤΗΤΑΣ ΑΠΟΖΗΜΙΩΣΗΣ

Εκτός αν άλλως ρητώς ορίζεται από τον νόμο, η κάλυψη του Ασφαλιστηρίου θα περιορίζεται στο μέτρο που δεν καλύπτεται από άλλη ασφάλιση και δεν υφίσταται άλλη δυνατότητα αποζημίωσης του Ασφαλισμένου. Στην «άλλη ασφάλιση» περιλαμβάνεται ενδεικτικά και όχι περιοριστικά κάθε άλλο ασφαλιστήριο ευθύνης στελεχών διοίκησης είτε αντικαθιστά το Ασφαλιστήριο ή αποτελεί ανανέωσή του είτε όχι, καθώς και κάθε άλλου είδους ασφαλιστήριο όπως είναι τα ασφαλιστήρια εργοδοτικής ευθύνης, ευθύνης προϊόντος, περιβαλλοντολογικής ευθύνης και γενικής αστικής ευθύνης.

Η ασφαλιστική κάλυψη για οποιαδήποτε Απαίτηση κατά Διευθυντή Ανεξάρτητου Οργανισμού, θα περιορίζεται στο μέτρο που ο Ανεξάρτητος Οργανισμός δεν δύναται λόγω νομικής απαγόρευσης ή πτώχευσης ή ανάλογης διαδικασίας να αποζημιώσει τη Ζημία από την Απαίτηση και στο μέτρο που η Ζημία αυτή δεν καλύπτεται από άλλο ασφαλιστήριο που έχει συνάψει ο Ανεξάρτητος Οργανισμός για λογαριασμό των μελών του Διοικητικού Συμβουλίου του και των λοιπών στελεχών διοίκησής του.

7 ΓΕΝΙΚΕΣ ΔΙΑΤΑΞΕΙΣ

7.1 ΚΑΤΑΡΤΙΣΗ ΑΣΦΑΛΙΣΤΗΡΙΟΥ ΚΑΙ ΔΙΑΘΕΣΙΜΟΤΗΤΑ ΚΑΛΥΨΗΣ

Το Ασφαλιστήριο καταρτίστηκε με βάση την αίτηση ασφάλισης / ερωτηματολόγιο του Λήπτη της Ασφάλισης, την προσφορά ασφάλισης του Ασφαλιστή, τα αναφερόμενα σε αυτές έγγραφα, πληροφορίες και δηλώσεις, τα παραρτήματα αυτών, τις έγγραφες απαντήσεις του Λήπτη της Ασφάλισης και των Ασφαλισμένων Προσώπων σε σχετικές ερωτήσεις του Ασφαλιστή, καθώς και τις οικονομικές καταστάσεις, τα λοιπά οικονομικά στοιχεία, τις επίσημες δηλώσεις και τα δελτία τύπου της Εταιρείας που εδόθησαν στον Ασφαλιστή ή που είναι στη διάθεση του κοινού, τα οποία θεωρείται ότι αποτελούν αναπόσπαστο μέρος του Ασφαλιστηρίου.

Κατά τη σύναψη του Ασφαλιστηρίου, ο Λήπτης της Ασφάλισης υποχρεούται να δηλώσει στον Ασφαλιστή κάθε στοιχείο ή περιστατικό που γνωρίζει, το οποίο είναι αντικειμενικά ουσιώδες για την εκτίμηση του κινδύνου που ασφαλίζεται με το Ασφαλιστήριο. Αν για οποιονδήποτε λόγο δεν έχουν περιέλθει σε γνώση του Ασφαλιστή στοιχεία ή περιστατικά που είναι αντικειμενικά ουσιώδη για την εκτίμηση του κινδύνου, ο Ασφαλιστής δεν έχει το δικαίωμα να αρνηθεί την κάλυψη παρά μόνο στις εξής περιπτώσεις:

(i) Αναφορικά με την ασφαλιστική κάλυψη 3.2 ΚΑΛΥΨΗ ΕΤΑΙΡΕΙΑΣ ΓΙΑ ΚΙΝΗΤΕΣ ΑΞΙΕΣ, μόνο οι δηλώσεις, οι παραλείψεις και η γνώση του Διευθύνοντα Συμβούλου / Γενικού Διευθυντή, του Οικονομικού Διευθυντή, του Επικεφαλής Νομικής Υπηρεσίας και του Διοικητικού Διευθυντή (ή αντίστοιχων τίτλων συμπεριλαμβανομένων των αγγλικών Chief Executive Officer, Chief Financial Officer, Chief Legal Officer and Chief Operating Officer) της Εταιρείας θα αποδίδονται σε αυτή την Εταιρεία, ενώ του Λήπτη της Ασφάλισης θα αποδίδονται σε όλες τις Εταιρείες, προκειμένου να προσδιοριστεί η διαθεσιμότητα της κάλυψης της Εταιρείας.

(ii) Αναφορικά με τις υπόλοιπες ασφαλιστικές καλύψεις μόνο οι δόλιες δηλώσεις, παραλείψεις και γνώση ενός Ασφαλισμένου Προσώπου αποδίδονται σε αυτό και μόνο αυτό το Ασφαλισμένο Πρόσωπο προκειμένου να προσδιοριστεί η διαθεσιμότητα της κάλυψης του συγκεκριμένου Ασφαλισμένου Προσώπου. Προϋπόθεση για την άρνηση της κάλυψης από τον Ασφαλιστή είναι ο δόλος να αποδεικνύεται τελεσίδικα με δικαστική απόφαση, ή με απόφαση αρμόδιας διοικητικής ή άλλης αρχής ή οργάνου, καθώς και με σχετική δικαστική ή εξώδικη ομολογία του Ασφαλισμένου Προσώπου.

Διευκρινίζεται ότι σε καμία περίπτωση η κάλυψη του Ασφαλισμένου Προσώπου δεν θα επηρεάζεται από τις δηλώσεις, τις πράξεις, τις παραλείψεις και τη γνώση των άλλων Ασφαλισμένων που σχετίζονται με τη σύναψη του Ασφαλιστηρίου και τις αναφερόμενες σ’ αυτό υποχρεώσεις.

7.2 ΚΑΤΑΓΓΕΛΙΑ – ΛΗΞΗ ΤΟΥ ΑΣΦΑΛΙΣΤΗΡΙΟΥ

Ο Ασφαλιστής μπορεί να καταγγείλει το Ασφαλιστήριο για μη καταβολή ληξιπρόθεσμου ασφαλίστρου από το Λήπτη της Ασφάλισης καθώς και για σπουδαίο λόγο όπως ενδεικτικά την αλλαγή στην πολιτική του Ασφαλιστή σε σχέση με το συγκεκριμένο κίνδυνο, ή περιπτώσεις που ο Λήπτης της Ασφάλισης ή ο Ασφαλισμένος έχει καταδικασθεί για αδίκημα συγγενές με την απάτη περί τις ασφάλειες. Η ακύρωση του Ασφαλιστηρίου γίνεται με έγγραφη καταγγελία. Σε περίπτωση καταγγελίας από τον Ασφαλιστή τα αποτελέσματά της καταγγελίας επέρχονται την 31η ημέρα από τότε που αυτή θα περιέλθει στον Λήπτη της Ασφάλισης. Σε αυτή την περίπτωση το δεδουλευμένο ασφάλιστρο θα υπολογίζεται κατ’ αναλογία (pro rata).

Σε περίπτωση καταγγελίας του Ασφαλιστηρίου από το Λήπτη της Ασφάλισης, το δεδουλευμένο ασφάλιστρο θα υπολογίζεται σύμφωνα με τον καθιερωμένο πίνακα και τη διαδικασία μειωμένων ποσοστών /ασφαλίστρων («short rate»). Ωστόσο σε περίπτωση Ζημίας που έχει καταβληθεί ή ενδέχεται να καταβληθεί από τον Ασφαλιστή, ολόκληρο το Ετήσιο Ολικό Ασφάλιστρο θεωρείται δεδουλευμένο ασφάλιστρο. Ο διακανονισμός του ασφαλίστρου είναι δυνατόν να γίνει είτε κατά το χρόνο καταγγελίας του Ασφαλιστηρίου ή το συντομότερο δυνατόν μετά την καταγγελία, αλλά η καταβολή ή η προσφορά μη δεδουλευμένων ασφαλίστρων δεν αποτελεί προϋπόθεση της καταγγελίας.

Το Ασφαλιστήριο είναι ορισμένης διάρκειας και λήγει με την παρέλευση της Περιόδου Ασφάλισης. Το Ασφαλιστήριο δεν ανανεώνεται αυτόματα, αλλά απαιτεί προηγούμενη έγγραφη συμφωνία του Ασφαλιστή μαζί με την καταβολή του ασφαλίστρου από τον Λήπτη της Ασφάλισης.

7.3 ΕΠΙΤΑΣΗ ΚΙΝΔΥΝΟΥ

Περίπτωση επίτασης κινδύνου συμφωνείται ότι υπάρχει εάν κατά τη διάρκεια της Περιόδου Ασφάλισης η Εταιρεία υποβάλλει ή υποχρεούται να υποβάλει στην επιτροπή κεφαλαιαγοράς των ΗΠΑ (SEC) δελτία εγγραφής, καταστάσεις, αναφορές ή δηλώσεις. Σε αυτήν την περίπτωση, το Ασφαλιστήριο δε θα καλύπτει Απαιτήσεις ΗΠΑ που είναι Απαιτήσεις Κινητών Αξιών, εκτός αν συμφωνηθεί διαφορετικά μεταξύ του Λήπτη της Ασφάλισης και του Ασφαλιστή, κατόπιν υποβολής στοιχείων που θα ζητήσει ο Ασφαλιστής για την εκτίμηση της επίτασης του κινδύνου και αποδοχής από τον Λήπτη της Ασφάλισης των όποιων τροποποιήσεων προτείνει ο Ασφαλιστής.

7.4 ΑΛΛΑΓΗ ΕΛΕΓΧΟΥ

Εάν κατά τη διάρκεια της Περιόδου Ασφάλισης λάβει χώρα κάποιο γεγονός Αλλαγής Ελέγχου, τότε δια του παρόντος συμφωνείται και γίνεται δεκτό από το Λήπτη της Ασφάλισης και τον Ασφαλισμένο ότι το Ασφαλιστήριο θα καλύπτει αποκλειστικά και μόνο Απαιτήσεις που εγείρονται για Άδικες Πράξεις, οι οποίες έλαβαν χώρα πριν από την ημερομηνία πραγματοποίησης της Αλλαγής Ελέγχου.

7.5 ΔΙΚΑΙΟΔΟΣΙΑ ΚΑΙ ΕΦΑΡΜΟΣΤΕΟ ΔΙΚΑΙΟ

Η ασφαλιστική σύμβαση διέπεται και θα ερμηνεύεται σύμφωνα με το Ελληνικό δίκαιο και ιδίως με τις διατάξεις του Νόμου 2496/1997 περί ασφαλιστικής σύμβασης. Σε περίπτωση που προκύψει διαφορά μεταξύ του Ασφαλιστή και του Ασφαλισμένου από ή σε σχέση με το Ασφαλιστήριο, η διαφορά αυτή θα επιλύεται μεταξύ τους εντός τριάντα (30) ημερών από την έγγραφη γνωστοποίηση της απ’ αυτόν που εγείρει την απαίτηση προς το άλλο μέρος. Σε περίπτωση που αυτό δεν καταστεί δυνατό, τα δικαστήρια της Αθήνας, στην Ελλάδα, θα είναι αποκλειστικά αρμόδια για την επίλυση της διαφοράς αυτής.

7.6 ΔΗΛΩΣΗ ΕΚΠΡΟΣΩΠΗΣΗΣ

Ο Λήπτης της Ασφάλισης δηλώνει και συμφωνεί ότι ενεργεί για λογαριασμό όλων των Ασφαλισμένων, σε ό,τι αφορά την άσκηση όλων των δικαιωμάτων τους, και την εκτέλεση των ασφαλιστικών υποχρεώσεων και βαρών που προβλέπονται ή σχετίζονται με το Ασφαλιστήριο. Ωστόσο σε περίπτωση πτώχευσης, παύσης πληρωμών (cessation of payments), εκκαθάρισης ή αναγκαστικής διαχείρισης ή οποιασδήποτε διαδικασίας αφερεγγυότητας του Λήπτη της Ασφάλισης κάθε Ασφαλισμένος δύναται να δρα για λογαριασμό του.

7.7 ΕΚΧΩΡΗΣΗ

Το Ασφαλιστήριο και όλα τα δικαιώματα και υποχρεώσεις, τα οποία περιλαμβάνονται σε αυτό δεν εκχωρούνται χωρίς την έγγραφη συναίνεση του Ασφαλιστή.

7.8 ΓΕΝΙΚΗ ΔΙΑΤΑΞΗ

Οι τίτλοι των παραγράφων έχουν τεθεί για διευκόλυνση μόνον και δεν λαμβάνονται υπόψη για την ερμηνεία του Ασφαλιστηρίου. Λέξεις και εκφράσεις στον ενικό θα εννοούν και τον πληθυντικό και το αντίθετο. Στο Ασφαλιστήριο οι λέξεις με έντονα στοιχεία έχουν ιδιαίτερη έννοια και ορίζονται ρητά. Λέξεις οι οποίες δεν ορίζονται ρητά στο παρόν ασφαλιστήριο έχουν την έννοια που είθισται να τους αποδίδεται.

Λόγω του διεθνούς χαρακτήρα του Ασφαλιστηρίου το οποίο καλύπτει Απαιτήσεις, οι οποίες δύνανται να εγερθούν στο εξωτερικό ή/και να υπόκεινται σε άλλο εφαρμοστέο δίκαιο πλην του ελληνικού, συγκεκριμένοι όροι παραμένουν στην Αγγλική και άλλοι όροι που έχουν αποδοθεί στα Ελληνικά συνοδεύονται και από την Αγγλική τους διατύπωση. Σε περίπτωση διαφωνίας αναφορικά με την έννοια που έχουν οι όροι αυτοί, συμφωνείται ότι θα υπερισχύει η Αγγλική διατύπωση και θα έχουν την έννοια που τους προσδίδεται σύμφωνα με το δίκαιο και τη νομολογία της πολιτείας της Νέας Υόρκης των Ηνωμένων Πολιτειών της Αμερικής.

7.9 ΧΡΟΝΟΣ ΠΑΡΑΓΡΑΦΗΣ

Κάθε αξίωση η οποία προκύπτει από το Ασφαλιστήριο, παραγράφεται μετά από τέσσερα (4) έτη από το τέλος του ημερολογιακού έτους κατά το οποίο γεννήθηκε το δικαίωμα του Ασφαλισμένου προς αποζημίωση.

7.10 ΑΠΑΓΟΡΕΥΣΗ ΠΑΡΑΝΟΜΩΝ ΟΙΚΟΝΟΜΙΚΩΝ ΣΥΝΑΛΛΑΓΩΝ

O Aσφαλιστής δε θεωρείται ότι παρέχει κάλυψη και δεν οφείλει καταβολή αποζημίωσης ή παροχή οποιουδήποτε άλλου οφέλους με βάση την παρούσα ασφαλιστική σύμβαση, στο μέτρο που η παροχή αυτής της κάλυψης, αποζημίωσης ή οφέλους θα εκθέσει τον Aσφαλιστή, τη μητρική εταιρία ή το νομικό πρόσωπο που ασκεί τον απώτερο έλεγχο του Ασφαλιστή, σε οποιαδήποτε κύρωση, απαγόρευση ή περιορισμό που επιβάλλεται από αποφάσεις του Οργανισμού Ηνωμένων Εθνών ή από εμπορικές ή οικονομικές κυρώσεις, νόμους ή κανονισμούς της Ευρωπαϊκής Ένωσης, του Δουκάτου του Λουξεμβούργου, του Ηνωμένου Βασιλείου ή των Ηνωμένων Πολιτειών Αμερικής.

7.11 ΦΟΡΟΙ ΚΑΙ ΛΟΙΠΑ ΔΙΚΑΙΩΜΑΤΑ

Όλα τα νόμιμα δικαιώματα (ασφαλιστικά δικαιώματα ή άλλα), και φόροι ασφαλίστρων και οι εν γένει νόμιμες επιβαρύνσεις είτε επί του Ετήσιου Ολικού Ασφαλίστρου είτε επί των ποσών που καταβάλλει ο Ασφαλιστής στον Ασφαλισμένο, συμπεριλαμβανομένων των συμβολαιογραφικών τελών και δαπανών αποζημιώσεων ή άλλων διακανονισμών θα βαρύνουν κατά περίπτωση τον Ασφαλισμένο ή το πρόσωπο ή την εταιρεία που εισπράττει το ως άνω ποσό.

ΕΙΔΙΚΟΙ ΟΡΟΙ

ΕΞΑΙΡΕΣΗ ΑΠΑΙΤΗΣΕΩΝ ΣΤΗ ΒΟΡΕΙΑ ΑΜΕΡΙΚΗ

Με το παρόν συμφωνείται ότι ο ''Ασφαλιστής'' δεν θα ευθύνεται για ''Ζημία'' σε σχέση με ''Απαίτηση'' κατά του ''Ασφαλισμένου'', ενώπιον Δικαστηρίου στις ΗΠΑ ή στον Καναδά, ή σε ''Απαίτηση'' η οποία βασίζεται ή σχετίζεται με δραστηριότητες της ''Εταιρείας'' στις ΗΠΑ ή στον Καναδά.

Το παρόν αποτελεί αναπόσπαστο τμήμα του ανωτέρω ''Ασφαλιστηρίου'' και ως ειδικός όρος υπερισχύει αντίθετων προβλέψεων του ''Ασφαλιστηρίου''. Κατά τα λοιπά ισχύουν οι όροι και οι προβλέψεις του ''Ασφαλιστηρίου''. Εκτός εάν ορίζεται διαφορετικά στο παρόν, όροι με έντονα στοιχεία έχουν την έννοια που έχει συμφωνηθεί στο ''Ασφαλιστήριο''.

ΕΞΑΙΡΕΣΗ ΑΠΑΙΤΗΣΕΩΝ ΒΑΣΙΚΟΥ ΜΕΤΟΧΟΥ

Με το παρόν συμφωνείται ότι ο ''Ασφαλιστής'' δεν θα ευθύνεται για ''Ζημία'' σε σχέση με ''Απαίτηση'' κατά του ''Ασφαλισμένου'', η οποία εγείρεται από ή για λογαριασμό βασικού μετόχου της ''Εταιρείας'', συμπεριλαμβανομένων των ''Απαιτήσεων'' που εγείρονται (ευθέως ή πλαγιαστικώς) από τον βασικό μέτοχο στο όνομα ή για λογαριασμό της ''Εταιρείας'' ("derivative actions"). Ως βασικός μέτοχος νοείται οποιοδήποτε φυσικό ή νομικό πρόσωπο κατέχει ή ελέγχει (άμεσα ή έμμεσα) τουλάχιστον το 25% των με δικαίωμα ψήφου, μετοχών ή εταιρικών μεριδίων ή άλλης συμμετοχής στο κεφάλαιο της ''Εταιρείας''.

Το παρόν αποτελεί αναπόσπαστο τμήμα του ανωτέρω ''Ασφαλιστηρίου'' και ως ειδικός όρος υπερισχύει αντίθετων προβλέψεων του ''Ασφαλιστηρίου''. Κατά τα λοιπά ισχύουν οι όροι και οι προβλέψεις του ''Ασφαλιστηρίου''. Εκτός εάν ορίζεται διαφορετικά στο παρόν, όροι με έντονα στοιχεία έχουν την έννοια που έχει συμφωνηθεί στο ''Ασφαλιστήριο''.

ΕΞΑΙΡΕΣΗ ΑΠΑΙΤΗΣΕΩΝ ΕΙΔΙΚΟΥ ΘΕΜΑΤΟΣ

Με το παρόν συμφωνείται ότι ο "Ασφαλιστής" δεν θα ευθύνεται για "Ζημία" σε σχέση με "Απαίτηση" κατά του "Ασφαλισμένου", η οποία πηγάζει από ή σχετίζεται ή οφείλεται ή συνδέεται με οποιοδήποτε τρόπο με τις " αποφάσεις δημοσιονομικής διόρθωσης" από την Επιτροπή Δημοσιονομικού Ελέγχου όπως αναφέρεται στην έκθεση ελέγχου των οικονομικών καταστάσεων στις 30/06/2013.

Το παρόν αποτελεί αναπόσπαστο τμήμα του ανωτέρω ''Ασφαλιστηρίου'' και ως ειδικός όρος υπερισχύει αντίθετων προβλέψεων του ''Ασφαλιστηρίου''. Κατά τα λοιπά ισχύουν οι όροι και οι προβλέψεις του ''Ασφαλιστηρίου''. Εκτός εάν ορίζεται διαφορετικά στο παρόν, όροι με έντονα στοιχεία έχουν την έννοια που έχει συμφωνηθεί στο ''Ασφαλιστήριο''

### Β. ΠΙΝΑΚΑΣ ΑΣΦΑΛΙΣΤΙΚΩΝ ΚΑΛΥΨΕΩΝ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Λήπτης Ασφάλισης**  Έδρα **Λήπτη της Ασφάλισης**:  ΑΦΜ / ΔΟΥ | | | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε.  ΛΕΩΦΟΡΟΣ ΣΥΓΓΡΟΥ 194 ΚΑΛΛΙΘΕΑ  999983307 / ΦΑΕ ΠΕΙΡΑΙΑ | | | | | | |
|  | **Περίοδος Ασφάλισης:** | | | Ετήσια  Από: | |  | | | | |
| Έως: | |  | | | | |
| (12:01 ώρα Ελλάδος ) | | | | | | |
|  | **Όριο Ευθύνης** | | | Ανώτατο ποσό για το σύνολο των **Ζημιών** για όλους τους **Ασφαλισμένους** για όλες τις ασφαλιστικές καλύψεις και επεκτάσεις κάλυψης, σωρευτικά, συμπεριλαμβανομένων των εξόδων υπεράσπισης. | | | | €20.000.000 | | |
|  | Επιμέρους Όρια Ευθύνης: | | | Ασφαλιστική κάλυψη 3.7 (**Έξοδα Υπεράσπισης** σχετικά με **Σωματικές Βλάβες και Υλικές Ζημιές**):  Πρόσθετη συμπληρωματική κάλυψη 4.6 (Επείγοντα **Έξοδα Υπεράσπισης**)  Τα επιμέρους όρια ευθύνης περιλαμβάνονται στο **Όριο Ευθύνης** και σε καμία περίπτωση δεν το αυξάνουν. | | | | €50.000  €2.000.000 | | |
|  | ΠροστασίαΜη Εκτελεστικών μελών του Δ.Σ | | | **Υπερβάλλον Όριο Ευθύνης** για κάθε ένα από τα Μη Εκτελεστικά μέλη του Δ.Στου **Λήπτη της Ασφάλισης:**  **Υπερβάλλον Όριο Ευθύνης** για όλα τα Μη Εκτελεστικά μέλη του Δ.Στου **Λήπτη της Ασφάλισης:** | | | | €1.000.000  €3.000.000 | | |
|  | **Απαλλαγή** | | | Οι **Απαλλαγές** δεν εφαρμόζονται σε **Ζημία Ασφαλισμένου Προσώπου** η οποία δεν έχει αποζημιωθεί από την **Εταιρεία** (ασφαλιστική κάλυψη 3.1(i)) | | | |  | | |
| **Ζημία** από κάθε άλλη **Απαίτηση**: | | | | Καμία | | |
|  | **Ετήσιο Ολικό Ασφάλιστρο** | | | Είναι το ποσό των:  το οποίο αναλύεται ως ακολούθως:  Καθαρά ασφάλιστρα:  Δικαίωμα συμβολαίου:  Φ.Α.: | | | | { Ποσό }  { Ποσό }  { Ποσό }  { Ποσό } | | |
|  |  | | |  | | | |  | | |
|  | **Ημερομηνία Αναδρομικής Ισχύος:** | | | 05/09/2013 | | | | | | |
|  | Ασφαλιστικές Καλύψεις | | | Ο Ασφαλιστής παρέχει σύμφωνα με τους όρους του Ασφαλιστηρίου τις ακόλουθες καλύψεις μόνο εφόσον δίπλα από αυτές υπάρχει η λέξη «ισχύει»  Ασφαλιστική κάλυψη 1.1  Ασφαλιστική κάλυψη 1.2  Ασφαλιστική κάλυψη 1.3  Ασφαλιστική κάλυψη 1.4  Ασφαλιστική κάλυψη 1.5  Ασφαλιστική κάλυψη 1.6  Ασφαλιστική κάλυψη 1.7  Ασφαλιστική κάλυψη 1.8  Ασφαλιστική κάλυψη 1.9  Πρόσθετη συμπληρωματική κάλυψη 2.1  Πρόσθετη συμπληρωματική κάλυψη 2.2  Πρόσθετη συμπληρωματική κάλυψη 2.3  Πρόσθετη συμπληρωματική κάλυψη 2.4  Πρόσθετη συμπληρωματική κάλυψη 2.5  Πρόσθετη συμπληρωματική κάλυψη 2.6 | | | | Ισχύει  Δεν Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει  Ισχύει | | |
|  | **Ασφαλιστής**  Διεύθυνση **Ασφαλιστή** | | |  | | | | | | |
|  | Γεωγραφικά Όρια Κάλυψης | | | Παγκοσμίως εξαιρουμένης της Βορείου Αμερικής | | | | | | |
|  | Συνημμένοι ειδικοί Όροι | | | * + - 1. Εξαίρεση απαιτήσεων στη Βόρεια Αμερική       2. Εξαίρεση απαιτήσεων βασικού μετόχου       3. Εξαίρεση απαιτήσεων ειδικού θέματος | | | | | | |
|  | Τρόπος Πληρωμής | | | Σε δύο ισόποσες εξάμηνες δόσεις | | | | | | |
|  | Ιστορικό Ζημιών | | | Ως κατωτέρω: | | | | | | |
| ***Αριθμός Συμβολαίου*** | | ***Αρ.Ζημιάς*** | ***Ασφαλιστική Εταιρεία*** | | ***Ημερ/νία Ζημίας*** | | ***Περιγραφή συμβάντος*** | | ***Στάδιο*** | ***ΠΛΗΡΩΤΕΑ ΠΟΣΑ*** | |
| P2301002432 | | 20152300083 | AIG HELLAS | | 2/16/2015 | | Μήνυση κατά στελεχών για μη χορήγηση επιδότησης | | Κλειστή | 0.00 € | |
| P2301002432 | | 20162300390 | AIG HELLAS | | 9/27/2016 | | Κλήση Διευθυντικών στελεχών για απολογία στο Πταισματοδικείο Αθηνών | | Κλειστή | 992.00 € | |
| P2301002432 | | 20182300282 | AIG HELLAS | | 2/26/2018 | | Κλήση για προκαταρκτική εξέταση κατά στελέχους σχετικά με τις καταβληθείσες επιχορηγήσεις από την ασφαλισμένη σε ελληνικές επιχειρήσεις που είχαν ως προμηθευτή μια ξένη εταιρεία. | | Κλειστή | 0.00 € | |
| P2301002432 | | 20182300309 | AIG HELLAS | | 3/20/2018 | | Κλήση για απολογία κατά ενός στελέχους , ως κατηγορούμενος κατόπιν αυτεπάγγελτης ποινικής δίωξης για το αδίκημα της ληστείας από κοινού από δράστες με καλυμμένα χαρικτηριστικά προσώπου. | | Κλειστή | 0.00 € | |

# ΠΑΡΑΡΤΗΜΑ ΙΙI - ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr.

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

# ΠΑΡΑΡΤΗΜΑ ΙV - Υπόδειγμα Τεχνικής Προσφοράς

|  |  |  |
| --- | --- | --- |
| **Α/Α** | **τίτλος Ενότητας** | **Σύμφωνα με παραγράφους:** |
| **1** | Σχέδιο ασφαλιστηρίου Συμβολαίου | Σύμφωνα με το Α. ΛΕΚΤΙΚΟ ΑΣΦΑΛΙΣΤΗΡΙΟΥ ΣΥΜΒΟΛΑΙΟΥ |
| **2** | Πίνακας Ασφαλιστικών Καλύψεων | Σύμφωνα με το Β. ΠΙΝΑΚΑΣ ΑΣΦΑΛΙΣΤΙΚΩΝ ΚΑΛΥΨΕΩΝ |

# ΠΑΡΑΡΤΗΜΑ V – Υπόδειγμα Οικονομικής Προσφοράς

Η Οικονομική Προσφορά υποβάλλεται ηλεκτρονικά επί ποινή απορρίψεως στον (υπό)φάκελο «Οικονομική Προσφορά» και συμπληρώνοντας την αντίστοιχη ειδική ηλεκτρονική φόρμα του Συστήματος ΕΣΗΔΗΣ. Ο προσφέρων επισυνάπτει στην οικονομική προσφορά του Συστήματος ΕΣΗΔΗΣ τα **ψηφιακά υπογεγραμμένα** σχετικά ηλεκτρονικά αρχεία των συμπληρωμένων του Παραρτήματος V της διακήρυξης μαζί με τη δήλωση του χρόνου ισχύος της οικονομικής προσφοράς.

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ (1)** | **ΑΣΦΑΛΙΖΟΜΕΝΟ ΠΟΣΟ (2)** | **ΑΣΦΑΛΙΣΤΡΑ (3)** |
| 1 | Προσφερόμενη Υπηρεσία (Ασφάλιση Στελεχών Διοίκησης) |  |  |

|  |  |
| --- | --- |
| ΣΥΝΟΛΟ ΚΑΘΑΡΩΝ ΑΣΦΑΛΙΣΤΡΩΝ (4) |  |
| ΦΟΡΟΣ ΑΣΦΑΛΙΣΤΡΩΝ (5) |  |
| ΔΙΚΑΙΩΜΑ ΣΥΜΒΟΛΑΙΟΥ (6) |  |
| ΟΛΙΚΑ ΑΣΦΑΛΙΣΤΡΑ (7) |  |

Επεξηγήσεις:

1. Στη στήλη **ΠΕΡΙΓΡΑΦΗ (1)** αναγράφονται τα είδη των προσφερόμενων υπηρεσιών.
2. Στη στήλη **ΑΣΦΑΛΙΖΟΜΕΝΟ ΠΟΣΟ (2)** συμπληρώνεται το ασφαλιζόμενο ποσό σε ευρώ.
3. Στη στήλη **ΑΣΦΑΛΙΣΤΡΑ (3)** συμπληρώνεται το ποσό των ετήσιων μικτών ασφαλίστρων σε ευρώ.
4. Στη γραμμή **ΣΥΝΟΛΟ ΚΑΘΑΡΩΝ ΑΣΦΑΛΙΣΤΡΩΝ (4)** συμπληρώνεται το σύνολο των ετήσιων καθαρών ασφαλίστρων αριθμητικώς και ολογράφως σε ευρώ με δύο δεκαδικά ψηφία.
5. Στη γραμμή **ΦΟΡΟΣ ΑΣΦΑΛΙΣΤΡΩΝ (5)** συμπληρώνεται το σύνολο ετήσιου φόρου ασφαλίστρων αριθμητικώς και ολογράφως σε ευρώ με δύο δεκαδικά ψηφία.
6. Στη γραμμή **ΔΙΚΑΙΩΜΑ ΣΥΜΒΟΛΑΙΟΥ (6)** συμπληρώνεται το σύνολο του ετησίου δικαιώματος ασφαλιστηρίου συμβολαίου αριθμητικώς και ολογράφως σε ευρώ με δύο δεκαδικά ψηφία.
7. Στη γραμμή **ΟΛΙΚΑ ΑΣΦΑΛΙΣΤΡΑ (7)** συμπληρώνεται το σύνολο των ετήσιων μικτών ασφαλίστρων συμπεριλαμβανομένων και όλων των νόμιμων επιβαρύνσεων, αριθμητικώς και ολογράφως σε ευρώ με δύο δεκαδικά ψηφία.

# ΠΑΡΑΡΤΗΜΑ VI - Υποδείγματα Εγγυητικών Επιστολών

### Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Κοινωνία της Πληροφορίας Μ.Α.Ε.

Συγγρού 194, ΤΚ 17671, Καλλιθέα Αθήνα

ΑΦΜ:999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ………υπέρ του

*{σε περίπτωση φυσικού προσώπου}:*(ονοματεπώνυμο, πατρώνυμο) ..............................,ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταλητική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε(5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς*) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε.

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Κοινωνία της Πληροφορίας Μ.Α.Ε.

Συγγρού 194, ΤΚ 17671, Καλλιθέα Αθήνα

ΑΦΜ:999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ……………………………………………υπέρ του

*{σε περίπτωση φυσικού προσώπου}:*(ονοματεπώνυμο, πατρώνυμο) ..............................,ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ. 4.1 της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Προς:Κοινωνία της Πληροφορίας Μ.Α.Ε.

Συγγρού 194, ΤΚ 17671, Καλλιθέα Αθήνα

ΑΦΜ:999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ……………………………………………υπέρ του

*{σε περίπτωση φυσικού προσώπου}:*(ονοματεπώνυμο, πατρώνυμο) ..............................,ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….…....οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας**)».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

# ΠΑΡΑΡΤΗΜΑ VIΙ - ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

# ΠΑΡΑΡΤΗΜΑ VIIΙ - Υπεύθυνη Δήλωση Προαιρετικού Αντασφαλιστή (παρ. 2.2.6) – Άλλες Δηλώσεις

«SPECIMEN ANNEX »

CONFIRMATION LETTER OF INTEREST / PARTICIPATION IN THE RISK

To Whom It May Concern

In accordance with the requirements of the Information Society SA tender Νο..…………….. for Directors & Officers Liability Insurance, we hereby confirm that we have provided facultative reinsurance support to..………………

Insurance Company SA, at terms and conditions of the Tender Document.

We confirm that we are in compliance with the obligations of paragraph 2.2.4 :

“For any participant who use facultative Reinsurer/s, it is a precondition that, for the facultative Reinsurer of the Primary Layer, being of a minimum Limit of EUR 10.000.000.-, it is a precondition of participation that they must have either establishment for their operation in Greece, or must have ceded the claim management process to the participant, via a Claims Handling Authority”

On behalf of ……………………………………………………..

(stamp)

Signed on Behalf of……………………………………………….

(signature) Date……………………………………………………………….

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι:

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

1. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-2)
2. Από τις 2-5-2019, παρέχεται η νέα ηλεκτρονική υπηρεσία [Promitheus ESPDint](https://ktpae.sharepoint.com/sites/Tmima_SDEP/Shared%20Documents/A_Quality/0_EVITA/Promitheus%20ESPDint )(<https://espdint.eprocurement.gov.gr/>) που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Μπορείτε να δείτε τη σχετική ανακοίνωση στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr) Πρβλ και το Διορθωτικό (Επίσημη Εφημερίδα της Ευρωπαϊκής Ένωσης L 17/65 της 23ης Ιανουαρίου 2018) στον Εκτελεστικό Κανονισμό (ΕΕ) 2016/7 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας, με το οποίο επιλύθηκαν τα σχετικά ζητήματα ορολογίας που υπήρχαν στο αρχικό επίσημο ελληνικό κείμενο του Εκτελεστικού Κανονισμού. Μπορείτε να δείτε το σχετικό Διορθωτικό στην ακόλουθη διαδρομή <https://eur-lex.europa.eu/legal-content/EL/TXT/HTML/?uri=CELEX:32016R0007R(01)&from=EL> [↑](#footnote-ref-3)
3. Παρ. 1 του άρθρου 79 του ν. 4412/2016, όπως τροποποιήθηκε με την παρ. 5 του άρθρου 235 του ν. 4635/2019. [↑](#footnote-ref-4)
4. Για τον χρόνο έκδοσης και ισχύος των αποδεικτικών μέσων, πρβλ και το με αρ πρωτ 2210/19-04-2019 (ΑΔΑ : 66ΓΠΟΞΤΒ-Ζ9Κ) έγγραφο της ΕΑΑΔΗΣΥ. [↑](#footnote-ref-5)
5. Πρβλ. παρ. 12 άρθρου 80 του ν.4412/2016 [↑](#footnote-ref-6)
6. Το ποσοστό αυτό δεν μπορεί να υπερβαίνει το εκατόν είκοσι τοις εκατό (120%) της ποσότητας (παραγρ. 1, άρθρο 105, ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-7)
7. Το ποσοστό αυτό δεν μπορεί να υπερβαίνει το 80% (παραγρ. 1, άρθρο 105, Ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-8)
8. Άρθρο 105 παρ. 7 του ν. 4412/2016, όπως αντικαταστάθηκε από το άρθρο 45 του ν. 4782/2021. [↑](#footnote-ref-9)
9. Άρθρο 361 του ν. 4412/2016 και 4 π.δ. 39/2017 [↑](#footnote-ref-10)
10. Παρ. 2 του άρθρου 9 και άρθρο 18 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-11)
11. Πρβλ. άρθρο 132, παρ. 1δ), περ. αα του ν. 4412/2016. Πρβλ. επίσης, Κατευθυντήρια Οδηγία 22 της Αρχής με τίτλο «Τροποποίηση συμβάσεων κατά τη διάρκειά τους», Κεφάλαιο ΙΙΙ.Δ. σημείο Ι, σελ. 17 (ΑΔΑ: 7ΜΥΤΟΞΤΒ-ΖΓΖ). [↑](#footnote-ref-12)